pythainlp/thai-wiki-dataset-v4 huggingface dataset:
การนัดหยุดเรียนเพื่อภูมิอากาศ

การนัดหยุดเรียนเพื่อภูมิอากาศ  หรือเดิมชื่อ วันศุกร์เพื่ออนาคต , เยาวชนเพื่อภูมิอากาศ , การประท้วงของเยาวชนเพื่อภูมิอากาศ  เป็นขบวนการนักเรียนนานาชาติซึ่งตัดสินใจไม่เข้าเรียนแล้วเข้าร่วมการเดินขบวนเพื่อเรียกร้องให้มีการปฏิบัติเพื่อป้องกันภาวะโลกร้อนและการเปลี่ยนแปลงสภาพภูมิอากาศเพิ่มขึ้น ความมีชื่อเสียงและการจัดระเบียบอย่างกว้างขวางเริ่มขึ้นเมื่อนักกิจกรรมภูมิอากาศ เกรียตา ทืนแบร์ย จัดการปฏิบัติในเดือนสิงหาคม 2561 นอกรัฐสภาสวีเดน ถือป้ายเขียนว่า "การนัดหยุดเรียนเพื่อภูมิอากาศ"
เกรียตา ทืนแบร์ย.
วันที่ 20 สิงหาคม 2561 เกรียตา ทืนแบร์ย นักกิจกรรมภูมิอากาศชาวสวีเดน ซึ่งขณะนั้นศึกษาอยู่ในชั้นเกรด 9 (เทียบเท่ามัธยมศึกษาปีที่ 3) ตัดสินใจไม่เข้าเรียนจนกระทั่งการเลือกตั้งทั่วไปในประเทศสวีเดนปี 2561 ในวันที่ 9 กันยายนหลังเกิดคลื่นความร้อนและไฟป่าหลายระลอกในประเทศ เธอกล่าวว่าเธอได้รับแรงบันดาลใจจากนักกิจกรรมวัยรุ่น ณ ไฮสกูลมาร์จอรี สโตนแมน ดักลาสในปาร์กแลนด์ รัฐฟลอริดา ซึ่งจัดการเดินขบวนเพื่อชีวิตของเรา (March for Our Lives) ทืนแบร์ยประท้วงโดยนั่งอยู่นอกรัฐสภาทุกวันระหว่างชั่วโมงเรียนพร้อมป้ายเขียนว่า "Skolstrejk för klimatet" (การนัดหยุดเรียนเพื่อภูมิอากาศ) ในบรรดาข้อเรียกร้องของเธอให้รัฐบาลสวีเดนลดการปล่อยคาร์บอนตามความตกลงปารีส วันที่ 7 กันยายน ก่อนการเลือกตั้งเล็กน้อย เธอประกาศว่าเธอจะนัดหยุดเรียนทุกวันศุกร์จนประเทศสวีเดนปฏิบัติตามความตกลงปารีส เธอประดิษฐ์คำขวัญ วันศุกร์เพื่ออนาคต ซึ่งได้รับความสนใจจากทั่วโลก เธอเป็นแรงบันดาลใจให้นักเรียนทั่วโลกเข้าร่วมการนัดหยุดเรียนดังกล่าว
การประท้วงเพื่อภูมิอากาศ ในเดือนกันยายน 2562.
กลุ่มขบวนการนัดหยุดเรียนเพื่อภูมิอากาศ (School strike for Climate) ได้ประกาศวันนัดประท้วงครั้งใหญ่ทั่วโลก 2 วัน ในเดือนกันยายน 2562 
วันแรกคือ 20 กันยายน เรียกว่า Climate Strike ซึ่งเป็นสามวันก่อนการประชุมเร่งด่วนเพื่อภูมิอากาศของสหประชาชาติ (UN Climate Action Summit 2019) ที่นครนิวยอร์ก 
และอีกวันหนึ่งคือ 27 กันยายน หรือหนึ่งสัปดาห์ถัดมา เรียกว่า Earth Strike 
ในประเทศต่างๆ ทั่วโลก จะมีการจัดงานประท้วงสำหรับวันใดวันหนึ่งหรือทั้งสองวัน โดยคาดว่าจะมีประเทศที่เข้าร่วมกว่า 130 ประเทศ 
ผู้จัดงานหวังว่าการประท้วงครั้งนี้จะประสบความสำเร็จมากกว่าทุกครั้งที่ผ่านมา โดยเชิญชวนให้คนทุกวัย ทุกสาขาอาชีพ มาร่วมการประท้วงไปกับกลุ่มนักเรียนด้วย นอกจากนี้ งานนี้ยังได้รับการสนับสนุนจากหลายหน่วยงาน ทั้งองค์กรอิสระ บริษัทเอกชน สมาคม และกลุ่มความเคลื่อนไหวทางสังคมต่าง ๆ อาทิ 350.org, Amnesty International, Extinction Rebellion, Greenpeace International, Oxfam, WWF, Patagonia, Ben & Jerry's, Lush, Atlassian, และองค์กรอื่นๆ อีกมากมาย 
ในนครนิวยอร์ก โรงเรียนรัฐบาลได้ประกาศอนุญาตให้นักเรียนสามารถเข้าร่วมได้หากได้รับการอนุญาตจากผู้ปกครอง 
ในออสเตรเลีย บริษัทเอกชนหลายแห่งก็สนับสนุนให้พนักงานเข้าร่วมการประท้วงในเมืองของตน และสนับสนุนให้ทุกบริษัทในประเทศมีส่วนร่วมด้วยเช่นกัน
ไอโฟน 2จี

ไอโฟน 2 จี  เป็นไอโฟนตัวแรกที่แอปเปิลเปิดตัวตอน พ.ศ. 2550 เป็นโทรศัพท์แรกที่ไร้ปุ่มกดเป็นหน้าจอสัมผัสเป็นที่ได้รับนิยมในสมัยนั้น ถึงไอโฟน 2G จะไม่มีขายในไทยอย่างเป็นทางการแต่ขายไทยอย่างเป็นทางการในปีต่อมาในรุ่น ไอโฟน 3G ในปี พ.ศ. 2551 และผู้ขายตามศูนย์การค้าเอ็มบีเค เซ็นเตอร์ได้นำเข้ามาขายเพราะแอปเปิลยังไม่ได้ทำตลาดไอโฟนในตอนนั้นการพัฒนาของ iPhone ย้อนหลังไปถึงปี พ.ศ. 2548 เมื่อ Steve Jobs CEO Apple ได้เข้าใจถึงแนวคิดของอุปกรณ์ที่ผู้ใช้สามารถโต้ตอบโดยตรงกับหน้าจอแสดงผลได้ การออกแบบได้ขยายออกไปในอีก 2 ปีข้างหน้าอย่างเป็นความลับก่อนที่จะประกาศในไตรมาสที่ 1 ปี 2550 แม้ว่าหลายแง่มุมของ iPhone จะล้ำสมัยตามมาตรฐานปัจจุบัน แต่อุปกรณ์นั้นถูกมองว่าเป็นแม่แบบของโทรศัพท์มือถือในปัจจุบันการใช้ปุ่มฮาร์ดแวร์ทางกายภาพและสไตลัสแทนส่วนติดต่อผู้ใช้แบบสัมผัส และผู้สืบทอดตำแหน่ง iPhone 3G ได้มีการประกาศในเดือนมิถุนายนปี พ.ศ. 2551
โกฐกักกรา

โกฐกักกรา [โกด-กัก-กรา] (ภาษาฮินดี Kakra, Kakra-singi) (ชื่อวิทยาศาสตร์: "Pistacia integerrima") ชื่อสามัญ Crab's claw เป็นเครื่องยาชนิดหนึ่งที่เป็นส่วนปูด (Gall) ที่ได้มาจากพืชที่มีชื่อวิทยาศาสตร์ว่า "Pistacia integerrima" (Zebra wood) ซึ่งเป็นพืชพื้นเมืองในวงศ์ Anacardiaceae ที่พบมากทางแถบประเทศปากีสถานและอินเดียตอนเหนือ มีลักษณะกลมกลวง เรียวโค้งหลายรูป บิดเบี้ยวไปมา ปลายและโคนเรียวแหลมคล้ายเขาสัตว์ ผิวสีน้ำตาลแกมเทา รสฝาดจัดออกขม มีฤทธิ์ฝาดสมาน เป็นเครื่องยาที่นำมาใช้เข้าตำรับยาไทยในการรักษาโรคริดสีดวงทวารหนัก ห้ามเลือด สมานบาดแผลอักเสบ และใช้ในตำรับยาอายุรเวทเพื่อรักษาโรคหอบหืด แก้ไข้ แก้ท้องเสียและบรรเทาอาการไอ เป็นต้น
โมกษะ

โมกษะ (ชื่ออื่น ๆ เช่น วิโมกษะ, วิมุขติ, มุขติ) เป็นคำศัพท์ในศาสนาฮินดู พุทธ ซิกข์ และ เชน หมายถึงรูปแบบต่าง ๆ ของการปลดปล่อย (emancipation), การตรัสรู้ (enlightment), การเป็นอิสระ (liberation) และการปล่อยไป (release) ในเชิงโมกขวิทยา (soteriology) และเชิงอวสานวิทยา (eschatology) หมายถึงอิสระจากสังสารวัฏ คือวงจรแห่งการเกิดและตาย ในขณะที่ความหมายในเชิงญาณวิทยา (epistemology) และในเชิงจิตวิทยา "โมกษะ" หมายถึงอิสระจากความไม่รู้ (ignorance) คือ การเข้าใจตัวเอง รู้จักตัวเอง และปรับปรุงตัวเอง
ตามคติของฮินดู โมกษะคือแนวคิดแกนกลาง และเป้าหมายสูงสุดของมนุษย์ซึ่งต้องผ่านขั้นสามขั้นในชีวิต คือ ธรรมะ (ชีวิตที่มีคุณธรรม จริยธรรมและความเหมาะสม), อรรถะ (ความเจริญทางวัตถุ เงินทอง ชีวิตที่มั่นคง ความหมายของชีวิต) และ กาม (ความสุขทางใจและอารมณ์ที่เบิกบาน) ทั้งหมดทั้งสี่แนวคิดนี้ เรียกรวมกันว่า "ปุรุษารถะ (Puruṣārtha)
บางครั้งคำว่าโมกษะ อาจใช้แทนกันกับคำว่า นิพพาน ได้ทั่วไป อย่างไรก็ตาม ทั้งสองคำมีความหมายและมุมมองที่แตกต่างกันไปตามนิกายและลัทธิในศาสนาฮินดู เชน และพุทธ คำว่านิพพานจะพบมากในศาสนาพุทธ ส่วนคำว่าโมกษะจะพบทั่วไปในศาสนาฮินดู
ศาสนาฮินดู.
ในคัมภีร์เก่าแก่ของฮินดูบางฉบับใช้คำว่าโมกษะปะปนไปกับคำว่าเกวลญาณ (Keval jnana) หรือ ไกวัลย์ (kaivalya), อปวรรค (Apavarga), นิหสรียสะ (Nihsreyasa), บรมบท (Paramapada), พรหมภาวะ (Brahmabhava), พรหมญาณ (Brahmajnana) และ พราหมีสถิติ (Brahmi sthiti) ส่วนเอกสารใหม่ ๆ บางครั้งใช้คำว่า นิรวาน (นิพพาน) ซึ่งเป็นนิยามในศาสนาพุทธด้วย หกลัทธิหลักดั้งเดิมของฮินดูมีการโต้เถียงกันมาช้านานถึงประเด็นว่า การเข้าถึงโมกษะนั้นจะเกิดขึ้นได้ในชาติภพนี้หรือในอีกชาติภพถัดไป
ศาสนาพุทธ.
คำว่า "โมกษะ" ในศาสนาพุทธ แต่มีคำที่เทียบเคียงกันได้คือ "โมกขธรรม" "วิโมกข์"
ศาสนาเชน.
ทั้ง "โมกษะ" และ "นิรวาน" (นิพพาน) คือคำที่มีความหมายเดียวกันในศาสนาเชนและเป็นคำเดียวกัน บางครั้งคัมภีร์เชนจะใช้คำว่า "เกวลญาณ" และเรียกวิญญาณที่หลุดพ้นว่า "เกวลิน" ในศาสนาเชน โมกษะเป็นเป้าหมายสูงสุด และให้นิยามโมกษะคือการหลุดพ้นเชิงจิตวิญญาณจากกรรมะทั้งปวง
พรตนิยม

พรตนิยม  เป็นการดำเนินชีวิตรูปแบบหนึ่งที่ละเว้นกายิกสุขอันเกิดจากประสาทสัมผัสต่าง ๆ มักกระทำเพื่อเป้าหมายทางศาสนา ผู้บำเพ็ญพรตอาจหลีกหนีออกจากสังคมที่วุ่นวายเพื่อฝึกตนหรืออาจยังคงอยู่เป็นส่วนหนึ่งของสังคม แต่โดยทั่วไปจะดำรงชีวิตแบบประหยัดโดยการละทิ้งทรัพย์สมบัติของตนและละทิ้งความสุขทางกาย และใช้เวลาทั้งหมดไปกับการบำเพ็ญเพียรหรือฝึกตนตามหลักศาสนาหรือความเชื่อ
หลายศาสนามีการบำเพ็ญพรต เช่น ศาสนาพุทธ ศาสนาเชน ศาสนาฮินดู ศาสนาคริสต์ และศาสนายูดาห์ ส่วนศาสนาอิสลามกระแสหลักในปัจจุบันมีการอดอาหารในช่วงรอมฎอนเป็นหนึ่งในหลักการอิสลาม ถือเป็นการบำเพ็ญพรตรูปแบบหนึ่งที่ปฏิบัติอยู่ทั่วไป ในขณะที่ลัทธิศูฟีมีการปฏิบัติบำเพ็ญพรตอย่างเคร่งครัดมาโดยตลอด
เกาะทั้งเจ็ดของบอมเบย์

เกาะทั้งเจ็ดของบอมเบย์ (seven islands of Bombay) เป็นอาณานิคมโปรตุเกสในอินเดีย ที่ตั้งอยู่นอกชายฝั่งของอินเดีย ซึ่งต่อมาได้ส่งมอบให้กับอังกฤษเป็นสินสอดของ Catherine of Braganza เจ้าหญิงแห่งโปรตุเกส เมื่ออภิเษกสมรสกับพระเจ้าชารลส์ที่ 2 แห่งอังกฤษ ในปี 1661 เกาะเล็กน้อนต่าง ๆ เคยเป็นที่อยู่ของชนพื้นเมืองและอาณาจักรพื้นถิ่น เช่น จักรรวรรดิสิลหรา (Silhara dynasty) และ รัฐสุลต่านคุชราต ก่อนจะถูกรุกรานโดยจักรวรรดิโปรตุเกส ในปี 1534 ต่อมาพระเจ้าชารลส์ที่ 2 ทรงให้บริเวณนี้เช่าโดยบริษัทอินเดียตะวันออกของอังกฤษ ในปี 1668 ด้วยอัตรา 10 ปอนด์ต่อปี เกาะทั้งเจ็ดนี้รวมเข้าด้วยกันเป็นแผ่นดินเดียวเมื่อปี 1845 ด้วยการถมทะเล รวมถึงเกาะอื่น ๆ คือ โตรมเบย์ (Trombay) และ ซอลเซตต์ เกาะเหล่านี้ปัจจุบันตั้งอยู่ในพื้นที่ทางใต้ของมุมไบ] 
เกาะทั้งเจ็ดนั้นดั้งเดิมประกอบไปด้วย
นอกจากเกาะหลักเจ็ดเกาะแล้ว ย้งมีเกาะเล็กเกาะน้อยอื่น ๆ อีก เช่น
ศรัณย่า ชุณหศาสตร์

ศรัณย่า ชุณหศาสตร์ (เกิด 18 กุมภาพันธ์ พ.ศ. 2536) ชื่อเล่น เจด้า เป็นนักแสดงและผู้ประกาศคั่นรายการโทรทัศน์ชาวไทย มีผลงานละครเรื่องแรกคือ "หัวใจเถื่อน" ในปี พ.ศ. 2557 กำกับโดย ศรัณยู วงศ์กระจ่าง แสดงร่วมกับ อรรคพันธ์ นะมาตร์ และ อุษามณี ไวทยานนท์ หลังจากนั้นก็ได้เซ็นสัญญากับช่อง 7 เอชดี
ประวัติ.
ศรัณย่า ชุณหศาสตร์ ชื่อเล่น เจด้า เกิดเมื่อวันที่ 18 กุมภาพันธ์ พ.ศ. 2536 มีพี่สาว 1 คน คือ สุจิณณา ชุณหศาสตร์ (จูน) บิดา มารดา น้องสาว เป็นคนเชื้อชาติไทย และ สัญชาติไทย นับถือศาสนาพุทธ เกิดที่เขตหลักสี่ กรุงเทพมหานคร
การศึกษา.
ศรัณย่าเข้าเรียนอนุบาลที่โรงเรียนชาลีสมุทร ระดับชั้นอนุบาล - มัธยมศึกษาตอนต้น (ม.3) ศึกษาต่อระดับชั้นมัธยมศึกษาตอนปลาย (ม.4 - ม.6) ที่โรงเรียนราชวินิตบางเขน สำเร็จการศึกษาระดับปริญญาตรีคณะมนุษย์ศาสตร์ มหาวิทยาลัยเกษตรศาสตร์ ปีที่สำเร็จการศึกษา พ.ศ. 2559 และเข้าร่วมพิธีรับปริญญาเมื่อวันที่ 20 พฤศจิกายน พ.ศ. 2560
เข้าสู่วงการบันเทิง.
เจด้าเริ่มเข้าสู่วงการบันเทิงไทย จากการประกวดเฟรชชี่ของมหาวิทยาลัยเกษตรศาสตร์ ต่อมาเริ่มเข้าประกวดเวที Colourful Wow Girl 2011 by Just Modern ได้รับรางวัลชนะเลิศตำแหน่ง Photogenic เมื่อปี พ.ศ. 2554 ต่อมาเขาได้มีโอกาสเข้าร่วมเวทีการประกวด Seventeen Ambassador ได้ร่วมถ่ายแบบนิตยสาร Seventeen และ ถ่ายแบบนิตยสารหลายเล่มและเป็นที่รู้จักในวงการบันเทิงมีผลงานโฆษณาอีกมากมาย ได้มีการชักชวนจากคุณตุ้ม ปัทมา วรดิลก และได้มีโอกาสร่วมแสดง มีผลงานภาพยนตร์เรื่องแรก "ศรีธนญชัย 555+" ในบทบาท ศรีนวล ประกบคู่กับอาร์ตี้ ธนฉัตร ตุลยฉัตร เป็นครั้งแรกภายหลังเขามีผลงานถ่ายแบบนิตยสารทีวีพูลและหลายเล่มต่อมาเขาได้ลงนามเซ็นสัญญาในฐานะนักแสดงสถานีโทรทัศน์ช่อง 7 เอชดี เมื่อในปี 2557 มีผลงานละครเรื่อง "หัวใจเถื่อน", "เพลงรักเพลงลำ", "ทอง 10" และ "นักบุญทรงกลด" เป็นต้น เป็นที่รู้จักกันในฐานะนักแสดงที่เล่นได้ทุกบทบาท ปัจจุบันรับงานละครโทรทัศน์เรื่อยมาและเรียนทางด้านการแสดงเพิ่มเติมอีกมากมาย
ฮันส์-เยือร์เกิน ชตุมพฟ์

พลเอกอาวุโส ฮันส์-เยือร์เกิน ชตุมพฟ์  เป็นนายทหารอากาศชาวเยอรมัน ดำรงตำแหน่งเสนาธิการกองทัพอากาศในช่วงสงครามโลกครั้งที่สอง และเป็นหนึ่งในผู้ลงนามในการยอมจำนนอย่างไม่มีเงื่อนไขของเยอรมนีเมื่อสิ้นสุดสงคราม
ปลาแมกเคอเรล (อาหาร)

ปลาแมกเคอเรลเป็นปลาสำคัญที่บริโภคกันทั่วโลก
เพราะมีไขมันสูง ปลาจึงเป็นแหล่งกรดไขมันโอเมกา-3 ที่ดี
เนื้อปลาเสียง่ายโดยเฉพาะในเขตร้อน ซึ่งกินแล้วอาจทำให้อาหารเป็นพิษ (scombroid food poisoning)
ดังนั้น จึงควรกินในวันที่จับได้ ยกเว้นแช่เย็นหรือถนอมไว้
การถนอมปลาให้สดไม่ใช่เรื่องง่าย
ก่อนการอัดปลากระป๋องและการแช่เย็นในคริสต์ทศวรรษที่ 19 การหมักเกลือและการรมควันเป็นวิธีหลักที่ใช้
ในประวัติประเทศอังกฤษ ปลาจะไม่ผ่านการถนอมอาหาร แต่จะกินสด ๆ เท่านั้น
แต่ปลาเสียก็เป็นเรื่องสามัญ ทำให้มีนักเขียนถึงกับกล่าวไว้ว่า "มีการพูดถึงปลาแมกเคอเรลเหม็นในวรรณกรรมอังกฤษมากกว่าปลาอื่น ๆ ทั้งหมด"
ในประเทศฝรั่งเศส ปลามักจะหมักเกลือ จึงสามารถขายได้ทั่วประเทศ
ในประเทศญี่ปุ่น ปลามักจะถนอมด้วยเกลือและน้ำส้มสายชูเพื่อทำซูชิชนิดหนึ่งที่เรียกว่า ซูชิปลาซาบะ
เป็นอาหารที่ตามประวัติมาจากจังหวัดเกียวโต เป็นวิธีการแก้ปัญหาขนส่งปลาแมกเคอเรลไปยังเมืองภายในเกาะต่าง ๆ ซึ่งถ้าไม่ถนอมแล้ว จะเป็นปลาไม่สด
ถนนที่เชื่อมอ่าวโอบามะกับเกียวโตปัจจุบันเรียกว่า ถนนซาบะ (saba-kaido)
ระดับปรอทที่พบในปลาต่างกันมาขึ้อยู่กับสปีชีส์ หรือแม้แต่ในสปีชีส์เดียวกันแต่จับได้ในที่ต่างกัน
แต่ก็ดูเหมือนจะสัมพันธ์กับขนาดของปลามากที่สุด เพราะปลาขนาดใหญ่อยู่ในโซ่อาหารระดับสูงกว่า
ตามองค์การอาหารและยาสหรัฐ (FDA) king mackerel ("Scomberomorus cavalla") บวกกับปลากระโทงดาบ ฉลาม และปลาในวงศ์ Malacanthidae (tilefish) เป็นปลาที่เด็กและหญิงมีครรภ์ควรหลีกเลี่ยงเพราะมีปรอทสูง จึงเสี่ยงภาวะปรอทเป็นพิษ
เชิงอรรถและอ้างอิง.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โรโบคาร์โพลี หน่วยกู้ภัยผู้พิทักษ์

โรโบคาร์โพลี่ หน่วยกู้ภัยผู้พิทักษ์  เป็นการ์ตูนแอนิเมชันในประเทศเกาหลีใต้ ถูกสร้างโดย RoiVisual การ์ตูนถูกเปิดตัวครั้งแรกในช่องอีบีเอส (Educational Broadcasting System/EBS) ในปี 2011 และออกอากาศเป็น 4 ซีซั่น "โรโบคาร์ โพลี่" ประกอบด้วย 104 ตอน 11นาที
เนื้อเรื่องย่อ.
ในเมืองบรูมส์ทาวน์ เมืองเล็กๆ ที่มีทีมหน่วยกู้ภัยที่มีความสามารถ มักจะมีอุบัติเหตุเช่นรถยนต์ที่เลื่อนออกจากหน้าผาท่ามกลางสายฝน รถถูกชนกัน หรือเด็กติดอยู่บ้านที่ถูกไฟไหม้ ในทุกๆตอน ทีมกู้ภัยของเมืองช่วยชีวิตผู้คนจากปัญหา ในตอนท้ายของแต่ละตอน ทีมกู้ภัยขอแนะนำตัวละครที่ตกอยู่ในอันตรายและดูเด็ก ๆ
กระทรวงการอุดมศึกษา วิทยาศาสตร์ วิจัยและนวัตกรรม

กระทรวงการอุดมศึกษา วิทยาศาสตร์ วิจัย และนวัตกรรม  เป็นหน่วยงานราชการส่วนกลางประเภทกระทรวงของไทย ก่อตั้งใน พ.ศ. 2562 มีอำนาจหน้าที่เกี่ยวกับการส่งเสริม สนับสนุน และกำกับการอุดมศึกษา วิทยาศาสตร์ การวิจัย และการสร้างสรรค์นวัตกรรม เพื่อให้การพัฒนาประเทศเท่าทันการเปลี่ยนแปลงของโลก และราชการอื่นตามที่มีกฎหมายกำหนดให้อยู่ในอำนาจหน้าที่ของกระทรวงหรือส่วนราชการในสังกัด
ประวัติ.
กระทรวงการอุดมศึกษา วิทยาศาสตร์ วิจัย และนวัตกรรม เกิดจากการรวมหน่วยงานกระทรวงวิทยาศาสตร์และเทคโนโลยี, สำนักงานคณะกรรมการการอุดมศึกษา กระทรวงศึกษาธิการ และสำนักงานคณะกรรมการวิจัยแห่งชาติเข้าด้วยกัน ก่อตั้งขึ้นตามพระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562 มีผลตั้งแต่วันที่ 2 พฤษภาคม พ.ศ. 2562 โดยในการประชุมคณะรัฐมนตรีเมื่อวันอังคารที่ 7 พฤษภาคม พ.ศ. 2562 ที่ประชุมเห็นชอบให้ศาสตราภิชาน สมคิด จาตุศรีพิทักษ์ รักษาการในตำแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
กระทั่งวันพุธที่ 10 กรกฎาคม พ.ศ. 2562 ราชกิจจานุเบกษาได้เผยแพร่พระบรมราชโองการโปรดเกล้า ฯ แต่งตั้งนาย สุวิทย์ เมษินทรีย์ ให้ดำรงตำแหน่งรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมคนแรก
โกฐสิงคลี

โกฐสิงคลี จัดเป็นเครื่องยาประเภทสัตว์วัตถุชนิดหนึ่ง โดยคำว่า "สิงคลี" แปลว่า "เขาของสัตว์" ซึ่งโกฐสิงคลีนี้คือ "เขากุย" (Saiga horn) ภาษาจีนกลางเรียก "หลิงหยางเจี่ยว" ภาษาจีนแต้จิ๋วเรียก "เล่งเอี๊ยง" เป็นเครื่องยาที่ได้มาจากเขาของสัตว์กีบชนิดที่เรียกว่า "กุย" (Saiga antelope) ที่มีชื่อวิทยาศาสตร์: " Saiga tatarica" ในวงศ์ Bovidae ซึ่งอาศัยอยู่ในที่ราบทุ่งหญ้าและบริเวณเนินสูงที่มีลมหนาวจัดและมักมีละอองฝุ่นทรายพัดกระจัดกระจายอยู่ โดยพบตั้งแต่ประเทศโปแลนด์ไปจนถึงตอนใต้ของประเทศรัสเซีย และทุ่งหญ้าในที่ราบสูงของประเทศมองโกเลีย พบมากสุดในเขตทุ่งหญ้าของประเทศคาซัคสถาน 
โกฐสิงคลีที่มีขายในร้านขายเครื่องยาจีนส่วนใหญ่ นำเข้ามาจากทางภาคเหนือของเขตปกครองตนเองชนชาติอุยเกอร์แห่งซินเกียง มีสีขาวอมเหลือง ประมาณหนึ่งในสามถึงครึ่งหนึ่งจากโคนเขาจะมีเนื้อกระดูกที่แข็งและแน่น เมื่อเอาออกจะทำให้เขากลวง โปร่งใส เมื่อส่องกับแสงจะเห็นภายใน ส่วนครึ่งหลังของเขากุยจะมีช่องเล็กๆ ทอดเป็นเส้นตรงยาวไปจนถึงปลายเขาเรียกว่า "รูทะลุปลายเขา" ซึ่งจะเป็นลักษณะเฉพาะของโกฐสิงคลีนี้
ในพระคัมภีร์ทางแพทย์แผนไทยและตำราแผนโบราณกล่าวว่า "โกฐสิงคลี" มีฤทธิ์เย็นจัด มีรสเค็ม ใช้ในผู้ป่วยที่มีไข้สูง และมีอาการอื่นๆ ที่เกี่ยวเนื่องกับอาการไข้สูง เช่น ชัก หมดสติ เพ้อคลั่ง เป็นต้น อีกทั้งยังใช้ตัวยานี้เป็นยากันชักได้อีกด้วย โดยพบว่าเมื่อรับประทานโกฐสิงคลีนี้เข้าไปแล้วจะทำให้ร่างกายเย็นลง และสรรพคุณนี้แรงกว่าเขากระบือถึง 15 เท่า
กรมทหารพรานที่ 47

กรมทหารพรานที่ 47 (อักษรย่อ: กรม ทพ. 47) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดยะลา ดูแลอำเภอยะหา อำเภอกรงปินังและอำเภอกาบัง ซึ่งมีกองบัญชาการอยู่ที่อำเภอยะหา จังหวัดยะลา และมีผู้บังคับการคนปัจจุบันคือพันเอก สุรศักร ทั่วด้าว
นอกจากนี้ กรมทหารพรานที่ 47 ยังได้ก่อตั้งค่ายมวยเพชรเรืองฤทธิ์+ท.พราน 47 รวมถึงค่ายมวย ช.ศรีวิเชียร เพื่อฝึกสอนมวยไทยแก่เยาวชน
เหตุการณ์สำคัญ.
เดือนเมษายน พ.ศ. 2559 ได้เกิดเหตุลอบวางระเบิดขณะเจ้าหน้าที่กรมทหารพรานที่ 47 ดำเนินการสร้างบ้านแก่ประชาชนยากจน ส่งผลให้ทหารพรานเสียชีวิตไป 2 นาย
ส่วนในวันที่ 14 กันยายน พ.ศ. 2560 สิบตรี ธเนตร พุทโท หัวหน้าชุดเฉพาะกิจกรมทหารพรานที่ 47 ได้นำกำลังชุดปฏิบัติการเข้าตรวจสอบเหตุระเบิดที่บ้านลาตอ ซึ่งเป็นเขตติดต่ออำเภอยะหา ปรากฏว่า เมื่อถึงบ้านปาแดรู ตำบลกาตอง ได้เกิดการระเบิดจากระเบิดแสวงเครื่องอัดถังแก๊สน้ำหนักเกือบ 30 กิโลกรัม ส่งผลให้สิบตรี ธเนตร พุทโท บาดเจ็บสาหัสพร้อมกำลังพลทั้งหมด ก่อนส่งไปยังโรงพยาบาลศูนย์ยะลา ซึ่งสิบตรี ธเนตร พุทโท เสียชีวิตในเวลาต่อมา
และในเดือนมกราคม พ.ศ. 2561 กรมทหารพรานที่ 47 ได้สูญเสียอาสาสมัครทหารพราน ไพศาล ลาแล เจ้าหน้าที่ชุด "ญาลันนันบารู" (ทางสายใหม่) จากการถูกยิงหน้าบ้านเช่า ซึ่งเขาเป็นกำลังสำคัญ ในการมีส่วนช่วยให้เยาวชนนับหมื่นคนเลิกยาเสพติด
เดือนพฤษภาคม ปีเดียวกัน ได้เกืดเหตุคนร้ายใช้เครื่องยิงลูกระเบิดเอ็ม 79 ยิงใส่ฐานชุดคุ้มครองตำบลบาโงยซิแน ส่งผลให้เจ้าหน้าที่ทหารพรานได้รับบาดเจ็บ 2 นาย จากการสอบสวนพบว่า มีผู้ใช้อากาศยานไร้คนขับ บินเข้ามาในบริเวณฐานเมื่อช่วง 2–3 วันก่อน จึงเชื่อว่าเป็นการใช้โดรนเพื่อสอดแนม เจ้าหน้าที่กรมทหารพรานที่ 47 พร้อมด้วยตำรวจและฝ่ายปกครอง จึงทำการยึดโดรนตามที่สายข่าวแจ้ง แล้วส่งไปยังศูนย์พิสูจน์หลักฐาน เพื่อตรวจหาภาพจากกล้อง รวมถึงแม่ทัพภาคที่ 4 ได้สั่งห้ามใช้โดรนใน 3 จังหวัดชายแดนภาคใต้โดยไม่ขออนุญาต เพื่อป้องกันฝ่ายข้าศึกบินสอดแนม
เมื่อ 5 พฤษภาคม พ.ศ. 2564 อส.ทพ.นพฤทธิ์ สุขสอน เสียชีวิตจากเหตุปะทะกรงปินัง ขณะเข้าจับกุมคนร้าย แต่ผู้ก่อเหตุขัดขืนต่อสู้จนถูกวิสามัญทั้ง 2 ราย
กิจกรรมเพื่อสังคม.
เดือนสิงหาคม พ.ศ. 2560 ผู้บังคับการหน่วยเฉพาะกิจกรมทหารพรานที่ 47 ได้อัญเชิญถุงพระราชทานจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร มอบให้แก่นักเรียนยากไร้ที่โรงเรียนดาราวิทย์ จำนวน 39 คน
ส่วนในเดือนกุมภาพันธ์ พ.ศ. 2561 กรมทหารพรานที่ 47 ได้ร่วมกับศูนย์ปฏิบัติการอำเภอยะหา จัดกิจกรรมส่งเสริมการท่องเที่ยวเหมืองลาบู โดยมีผู้เข้าร่วมปั่นจักรยานกว่า 200 คน และในเดือนพฤศจิกายน ปีเดียวกัน กรมทหารพรานที่ 47 ได้มอบถังเก็บน้ำขนาด 1,000 ลิตร ให้แก่สถาบันศึกษาปอเนาะลุตฟียะห์ รวมถึงร่วมจัดกิจกรรมทอดกฐินสามัคคี เพื่อสมทบทุนสร้างพระอุโบสถ ที่วัดวงกตบรรพต (วัดตาชี) โดยมียอดเงินทำบุญที่ 1,187,261 บาท
สิ่งสืบทอด.
กรมทหารพรานที่ 47 ได้จัดตั้งค่ายมวยเพชรเรืองฤทธิ์+ท.พราน 47 โดยพันเอก อภิชัย เรืองฤทธิ์ รวมถึงค่ายมวย ช.ศรีวิเชียร โดยพันเอก ชลัช ศรีวิเชียร ที่อำเภอยะหา จังหวัดยะลา ซึ่งมีเยาวชนอายุ 6 ขวบถึง 15 ปีจำนวนกว่า 30 คนเข้าฝึกซ้อมเป็นประจำทุกวัน จากการฝึกสอนโดยอาสาสมัครทหารพรานกองร้อย 4703 ที่มีความรู้ด้านมวยไทยและเป็นอดีตแชมป์
นักมวยในค่ายจะมีไฟต์ชกเป็นประจำทุกเดือน โดยตระเวนชกใน 3 จังหวัดชายแดนภาคใต้ รวมถึงได้รับค่าตอบแทนในการขึ้นชกแต่ละครั้ง
ทำเนียบผู้บังคับบัญชา.
หมายเหตุ ยศทหารเป็นยศขณะดำรงตำแหน่ง
วานปรัสถ์

วานปรัสถ์  แปลตรงตัวว่า "การละทิ้งชีวิตทางโลก" เป็นขั้นตอนที่สามของชีวิตตามระบบอาศรมสี่ ต่อเนื่องจากคฤหัสถ์ และตามด้วยสัญญาสี กระบวนการในขั้นวานปรัสถ์ประกอบด้วยการละทิ้งชีวิตทางโลกโดยส่งต่อภาระครอบครัวและการงานให้แก่รุ่นถัดไป และค่อย ๆ ถอยห่างจากชีวิตทางโลก บางตำราอาจเชื่อว่าชีวิตสามารถข้ามขั้นคฤหัสถ์ได้ โดยข้ามมายังขั้นวานปรัสถ์เลย
วานปรัสถ์ถือเป็นขั้นตอนของการเปลี่ยนจากการมุ่งเน้นอารฐะ (Artha) และกามะ มายังการมุ่งเน้นโมกษะ
ปิปปี (เพลง)

ปิปปี (เกาหลี: ) เป็นเพลงของนักร้อง-นักแต่งเพลงชาวเกาหลีใต้ ไอยู ออกจำหน่ายรูปแบบดิจิทัลซิงเกิลวันที่ 10 ตุลาคม ค.ศ. 2018 โดยกาเกาเอ็ม "ปิปปี" ติดอันดับชาร์ตหลักทั้งหมดในเกาหลีใต้ และทำลายสถิติของเมลอนที่มีผู้ฟังมากที่สุดใน 24 ชั่วโมง ด้วยจำนวน 1.42 ล้านครั้ง ต่อมาเปิดตัวด้วยอันดับหนึ่งบนแกออนดิจิทัลชาร์ต เพลงดังกล่าวออกจำหน่ายในวาระครบรอบ 10 ปีนับตั้งแต่ไอยูเปิดตัว
เพลง.
"ปิปปี" เป็นเพลงแนวออลเทอร์นาทิฟอาร์แอนด์บีแบบสบาย ๆ เนื้อเพลงแนวครุ่นคิดที่ใช้ประโยชน์จากเอฟเฟกต์เสียงและการเลียนเสียงธรรมชาติ เพลงนี้ถือเป็น "คำเตือน" ต่อผู้เกลียดชัง และผู้วิจารณ์ไอยู ซึ่งเธอเมินต่อความเห็นเรื่องภาพลักษณ์ของเธอ โดยเฉพาะวลีและคำเช่น "yellow C-A-R-D" และ "hello stup-I-D" "ปิปปี" หมายถึงเพจเจอร์ในภาษาเกาหลี โดยเฉพาะเสียงที่มาจากการกดปุ่มก่อนที่จะฝากข้อความไว้ อีกทั้ง "ปิปปี" ยังเป็นชื่อเกาหลีของ ปิปปี ลองสต็อกกิง ตัวละครจากนวนิยายเด็กสวีเดน "ปิปปี ลองสต็อกกิง"
มิวสิกวิดีโอ.
มิวสิกวิดีโอกำกับโดย วีเอ็มโปรเจ็กต์ ซึ่งเผยแพร่พร้อมกับการออกจำหน่ายเพลง ใช้โทนสีแบบโมโนโครม ไอยูแสดงท่าเต้นแบบฮิปฮอปโดยไม่แสดงความรู้สึกทางสีหน้า ซึ่งเคตลิน เคลลี จาก"ฟอบส์" เรียกว่า "เพิ่มความน่ารักมากกว่าน่ากลัว" เธอยังปรากฏตัวด้วยแฟชั่นชั้นสูง ซึ่งบิลบอร์ดระบุว่าเธอสวม "ผ้าพันคอแบบเกรซ เคลลี"
ขณะนี้มิวสิกวิดีโอดังกล่าวมีผู้เข้าชมมากกว่า 100 ล้านครั้ง กลายมิวสิกวิดีโอเกาหลียอดนิยมอันดับสองโดยนักร้องเดี่ยวหญิงในปี ค.ศ. 2018
มามิ สาวน้อยพลังจิต

มามิ สาวน้อยพลังจิต หรือ มามิ สาวพลังจิต (; โรมาจิ: "Esupā Mami" "เอสเปอร์มามิ") เป็นการ์ตูนญี่ปุ่นแต่งโดยฟูจิโกะ เอฟ. ฟูจิโอะเมื่อ พ.ศ. 2520 ตีพิมพ์ครั้งแรกในนิตยสาร "โชเน็งบิ๊กคอมิก" ก่อนดัดแปลงเป็นอนิเมะโทรทัศน์เมื่อ พ.ศ. 2530–2532 และอนิเมะภาพยนตร์ใน พ.ศ. 2531 
เป็นเรื่องราวของสะคุระ มามิ สาวน้อยซึ่งค่อย ๆ มีพลังเหนือธรรมชาติ และใช้พลังที่มีในการช่วยเหลือผู้อื่น โดยได้รับการสนับสนุนจากทาคาฮาตะ คาสึโอะ เพื่อนชายที่ฉลาดหลักแหลมทว่าอ่อนแอ โดยเนื้อหาได้สอดแทรกการสนับสนุนวัยรุ่นและสิทธิสตรี
ซึ่งมังงะเรื่องนี้คล้ายกับเรื่องสั้น "อากาเงะ โนะ อังโกะ" ("อังโกะคนหัวแดง") ที่ฟูจิโกะ เอฟ. ฟูจิโอะเคยแต่ง ต่อมาเปลี่ยนชื่อเป็น "อังโกะ โออิ นิ โอโกรุ" ("เมื่ออังโกะจะโกรธจริง ๆ แล้วนะ") เป็นเรื่องราวของอาโอยามะ อังโกะ หญิงสาวที่พบว่าตนมีพลังจิต เธอพบความลับดำมืดของมารดาว่าสืบเชื้อสายแม่มด และตนเป็นนางแบบเปลือยให้พ่อตนเอง
ชนกันต์ พูนศิริวงศ์

ชนกันต์ พูนศิริวงศ์ (ชื่อเล่น บอส; เกิด 31 ตุลาคม พ.ศ. 2536) เป็นนักแสดงและนายแบบชาวไทย เริ่มเข้าสู่วงการบันเทิงเขามีโอกาสร่วมแสดงภาพยนตร์ครั้งแรกจากภาพยนตร์ "Art Idol อยากให้เธอรู้ว่ากูติสท์" เมื่อในปี 2555 และในปี 2556 เขาเริ่มเข้าเวทีการประกวดหนุ่มคลีโอ 2012 ได้รับรางวัลในตำแหน่ง Too Good To Be True Bachelor by TrueLife ต่อมาในปี 2557 อดีตสังกัดช่อง 7 มีผลงานละครเรื่อง "คุณผีที่รัก" เป็นที่รู้จักกันในบทบาท แมนสรวง ปัจจุบันหมดสัญญากับทางต้นสังกัดและผันตัวเป็นนักแสดงอิสระ
ประวัติ.
ชนกันต์ พูนศิริวงศ์ (ชื่อเล่น บอส) เกิดเมื่อวันที่ 31 ตุลาคม พ.ศ. 2536 ที่กรุงเทพมหานคร เป็นบุตรคนที่ 2 ในครอบครัวมีพี่น้องร่วมกันอยู่ 3 คนส่วนบิดาและมารดาเป็นคนเชื้อสายไทยและสัญชาติไทยนับถือศาสนาพุทธ จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และระดับปริญญาตรีจากคณะนิเทศศาสตร์ มหาวิทยาลัยกรุงเทพ
การทำงาน.
เริ่มเข้าสู่วงการบันเทิงเขามีโอกาสร่วมแสดงภาพยนตร์ครั้งแรกจากภาพยนตร์ "Art Idol อยากให้เธอรู้ว่ากูติสท์" เมื่อในปี 2555 และในปี 2556 เขาเริ่มเข้าเวทีการประกวดหนุ่มคลีโอ 2012 ได้รับรางวัลในตำแหน่ง Too Good To Be True Bachelor by TrueLife ที่ 1 ใน 50 หนุ่มโสดในฝัน CLEO ชนกันต์เขาได้ร่วมแสดงมิวสิกวิดีโอครั้งแรก เพลง "อยากโดนทำร้าย" ของศิลปิน Twenty Town (Feat. The Begins) และในปี 2557 ปัจจุบันชนกันต์เขาได้ลงนามสัญญาในฐานะนักแสดงในสังกัดช่อง 7และได้รับโอกาสร่วมแสดงละครเรื่องแรก "คุณผีที่รัก" ในบทบาท แมนสรวง ประกบคู่กับกีต้าร์ ศิริพิชญ์ วิมลโนช และรับงานละครเรื่อยมาในปี 2560 เขามีผลงานถ่ายแบบนิตยสาร "แอดติจูด" ฉบับเมื่อวันที่ 16 กุมภาพันธ์ พ.ศ. 2560 ต่อมาชนกันต์ได้ร่วมแสดงละคร "น้ำเซาะทราย" และเป็นครั้งแรกที่ได้ร่วมงานกับหนุ่ม ศรราม เทพพิทักษ์ และ กบ สุวนันท์ ปุณณกันต์ ละครแนวดราม่า ในบทบาท ทิว ประกบคู่กับแพรว เฌอมาวีร์ สุวรรณภาณุโชค และผลงานละครเรื่องนี้ได้ประสบความสำเร็จไปด้วยดี 
ชีวิตส่วนตัว
ชนกันต์ ขอแต่งงาน บี แฟนสาวนอกวงการ เมื่อวันที่ 6 มีนาคม พ.ศ. 2568
นัมเบอร์

สัญลักษณ์ # เป็นที่รู้จักกันมากที่สุดในชื่อ สัญลักษณ์นัมเบอร์ , แฮช, หรือ สัญลักษณ์ปอนด์ สัญลักษณ์ดังกล่าวเดิมใช้เพื่อวัตถุประสงค์หลากหลาย รวมทั้งการกำหนดจำนวนเชิงอันดับที่ และเป็นอักษรย่อตัวแฝดสำหรับปอนด์แอฟวาร์ดูพวา (ซึ่งมาจาก ℔ อีกทีหนึ่ง)
ตั้งแต่ปี 2007 การใช้สัญลักษณ์ดังกล่าวอย่างแพร่หลายเพื่อริเริ่มป้ายระบุข้อมูลอภิพันธุ์ทางแพลตฟอร์มสื่อสังคมทำให้ป้ายระบุดังกล่าวได้ชื่อว่า "แฮชแท็ก" และนับแต่นั้น ตัวสัญลักษณ์เองบางทีเรียกกันผิดว่า "แฮชแท็ก"
สัญลักษณ์นี้นิยามในยูนิโค้ดและแอสกีเป็น และ <code>&num;</code> ในเอชทีเอ็มแอล5 ในทางกราฟิก สัญลักษณ์นี้คล้ายกับสัญลักษณ์อื่นหลายตัว รวมทั้ง "ชาร์พ" (♯) ซึ่งเป็นสัญกรณ์ดนตรี และเครื่องหมายเท่ากับและขนาน (⋕) ในวิชาคณิตศาสตร์ แต่แยกกันได้ด้วยการรวมขีดแนวนอนและขีดตั้งที่เอียงขวา
หลิน เซิน

หลิน เซิน (16 มีนาคม ค.ศ. 1868 – 1 สิงหาคม ค.ศ. 1943) ชื่อรอง จื่อ เชา (子超) และชื่อเรียกขานว่า จ่าง เหริน (長仁), เป็นนักการเมืองชาวจีนที่ทำหน้าที่ดำรงตำแหน่งเป็นประธานาธิบดีแห่งสาธารณรัฐจีน ตั้งแต่ปี ค.ศ. 1931 จนกระทั่งเขาเสียชีวิต
ประวัติ.
หลินเซินเกิดในครอบครัวชนชั้นกลางในเมืองช่างก้าน (尚幹鄉), จังหวัดหมิ่นโฮ่ว (閩侯縣), มณฑลฝูเจี้ยน, หลินได้รับการศึกษาจากมิชชันนารีชาวอเมริกัน หลังจากนั้นเขาทำงานที่สำนักงานโทรเลขของเมืองไทเปบนเกาะไต้หวัน สมัยนั้นอยู่ภายใต้การปกครองของราชวงศ์ชิง ในปี ค.ศ. 1884 หลังเกิดสงครามจีน-ญี่ปุ่นครั้งที่หนึ่ง จีนได้พ่ายแพ้สงครามและเสียเกาะไต้หวันให้ญี่ปุ่น เขาเข้าร่วมในกิจกรรมกองโจรกู้ชาติต่อต้านผู้ยึดครองชาวญี่ปุ่นเมื่อทำไม่สำเร็จเขาจึงได้กลับไปที่จีนแผ่นดินใหญ่และทำงานในสำนักงานศุลกากรเซี่ยงไฮ้ ในปี ค.ศ. 1902 หลังจากนั้นเขาได้เดินทางไปสหรัฐอเมริกา โดยอาศัยอยู่ที่ฮาวายและซานฟรานซิสโก เขาได้มีโอกาสเข้าศึกษาด้านกฎหมายที่มหาวิทยาลัยนิวยอร์กและไปศึกษาต่อด้านปรัชญาการเมืองที่มหาวิทยาลัยเคมบริดจ์ในอังกฤษตามลำดับ
ในระหว่างที่เขาเดินทางไปมาระหว่างอังกฤษและอเมริกา เขาได้เข้าร่วมขบวนการถงเหมิงฮุ่ยซึ่งทำการต่อต้านการปกครองของราชวงศ์ชิงในปี ค.ศ. 1905 และเป็นผู้จัดและประสานงานในต่างประเทศสำหรับพรรคก๊กมินตั๋งช่วงที่มีการเคลื่อนไหวสู้รบกับฝ่ายราชวงศ์ในการปฏิวัติซินไฮ่ โดยเขาเป็นผู้รับผิดชอบในการปฏิวัติในเขตเจียงซี ต่อมาเมื่อราชวงศ์ชิงล่มสลายและมีการก่อตั้งสาธารณรัฐจีนขึ้น เขากลายเป็นประธานวุฒิสภาในสมัชชาแห่งชาติ
เซอร์ไพรส์ (วงดนตรี)

เซอร์ไพรส์  เป็นกลุ่มนักแสดงชาวเกาหลีใต้กลุ่มแรก ประกอบด้วยนักแสดงห้าคน: ยูอิล, ซอ คัง-จุน, กง มย็อง, คัง แท-โอ และอี แท-ฮวาน
ประวัติ.
เอเยนซีแฟนตาจิโอเปิดตัววงเซอร์ไพรส์ในเดือนกันยายน พ.ศ. 2556 ประกอบด้วยสมาชิกชายห้าคน: ยูอิล, ซอ คัง-จุน, กง มย็อง, คัง แท-โอ และอี แท-ฮวาน สมาชิกในกลุ่มได้รับการคัดเลือกจากรายการ "Actor's League" ของแฟนทาจิโอ ซึ่งเป็นรายการสำหรับค้นหาผู้ที่ใฝ่ฝันเป็นนักแสดงและได้รับการฝึกฝนเป็นเวลาสองปีก่อนที่จะเปิดตัวในวงการบันเทิง
สฺวี ข่าย

สฺวี ข่าย (5 มีนาคม พ.ศ. 2538) เป็นนักแสดงและนายแบบชาวจีนเป็นที่รู้จักจากบทบาทของ “ฟู่ฉาฟู่เหิง” แห่งตระกูล ฟูฉา ในซีรีส์เรื่อง “Story of Yanxi Palace” และ ม่อชิง/หลี่เฉินหลาน ในซีรีส์เรื่อง The legends 2019 (เจาเหยา จอมมารโลกต้องจำ)
ประวัติ.
ในปี 2556 เขาได้รับรางวัลชนะเลิศจากการประกวดการคัดเลือกนายแบบในเมืองกว่างโจว ถัดมาในปี 2559 สฺวี ข่าย ได้เซ็นสัญญากับ Huanyu Film ผลงานการแสดงชิ้นแรกของเขา คือ รับบทเป็นตัวละครที่ชื่อว่า หยางเจี้ยน ในซีรีส์เรื่อง เจาเกอ
ในปี 2561 เขาได้ร่วมแสดงในซีรีส์โทรทัศน์นิยายอิงประวัติศาสตร์ เรื่อง "Untouchable Lovers" และ "Story of Yanxi Palace" เขาได้รับการยอมรับอย่างมากกับบทบาทของเขาในฐานะ "ฟู่ฉ่า ฟู่เหิง" ในซีรีส์เรื่อง Story of Yanxi Palace ซึ่งเป็นที่นิยมอย่างมากในประเทศจีนและทั่วเอเชีย
ในปี 2562 เขาได้แสดงเป็นหนึ่งในตัวละครหลักในภาพยนตร์เรื่อง "Autumn Fairy Tale" หรือ "รักนี้ชั่วนิรันดร์" ในเวอร์ชันจีน ซึ่งเข้าฉายเมื่อ 14 กุมภาพันธ์ 2562 ที่ผ่านมา ในปีเดียวกัน เขายังได้รับการแสดงโดยเป็นตัวหลักครั้งแรกในซีรีส์เรื่อง "The Legends 2019" หรือภาษาไทยในชื่อว่า "เจาเหยา จอมมารโลกต้องจำ" รับบทเป็น "ม่อชิง/ลี่เฉินหลาน"
กันตพงศ์ บำรุงรักษ์

กันตพงศ์ บำรุงรักษ์ (เกิด 8 สิงหาคม พ.ศ. 2529) ชื่อเล่น เอส เป็นนักแสดง พิธีกร และนักร้องชาวไทย นักแสดงสังกัดสถานีโทรทัศน์สีกองทัพบกช่อง 7
ประวัติ.
กันตพงศ์ บำรุงรักษ์ เกิดเมื่อวันที่ 8 สิงหาคม พ.ศ. 2529 ที่โรงพยาบาลพญาไท มีครอบครัวเป็นนักการเมืองและเป็นบุตรคนเดียวส่วนบิดาและมารดาเป็นคนเชื้อสายไทยและสัญชาติไทย นับถือศาสนาพุทธ สำเร็จการศึกษาระดับมัธยมศึกษาจาก โรงเรียนเซนต์ดอมินิก และสำเร็จการศึกษาระดับปริญญาตรีจาก คณะบริหารธุรกิจ มหาวิทยาลัยอัสสัมชัญ
ปี พ.ศ. 2553 มีผลงานละครโทรทัศน์เรื่อง "คุณชายตำระเบิด", "มือปราบมหาเฮี้ยน", "เรือนล้อมรัก" และ "สารวัตรใหญ่"
เมื่อวันที่ 9 พฤษภาคม พ.ศ. 2566 ระหว่างที่นักการเมืองไทย กําลังปราศรัยในรายการดิเบตช่องดัง ณ สยามพารากอน กันตพงศ์เกิดอาการวูบ หมดสติ จึงรีบนําส่งโรงพยาบาลอย่างเร่งด่วน
ต่อมาในวันที่ 22 มิถุนายน พ.ศ. 2566 คริสติน่า บํารุงรักษ์ ภรรยาได้มาแถลงการณ์ถึงอาการป่วยของ กันตพงศ์ พร้อมกับตัวแทนแพทย์ และผู้จัดการส่วนตัวของกันตพงศ์ โดยกล่าวว่า อาการพ้นวิกฤติ และสามารถสื่อสารได้ ราวเดือนสิงหาคม 2566 หมอได้ผ่าตัดใส่เครื่องกระตุกหัวใจไฟฟ้า และกลางเดือนตุลาคม พ.ศ. 2566 ไปเยี่ยมช่อง 7HD อีกครั้งและไปเยี่ยมนักแสดงของช่อง
ชีวิตส่วนตัว.
กันตพงศ์ได้จดทะเบียนสมรสกับ คริสติน่า วิงเคลอร์ แฟนชาวเยอรมนี ไปเมื่อวันที่ 17 กรกฎาคม 2563 และจัดงานแต่งงานในภายหลัง ปัจจุบันได้หย่าขาดกันแล้ว
มีบุตรสาว 1 คนชื่อ วาเลนติน่า เอริก้า บำรุงรักษ์ ชื่อเล่น วาเลนติน่า เกิดเมื่อวันที่ 6 พฤศจิกายน พ.ศ. 2563
พิธีกร.
ช่อง 7
ช่องวัน
มินามิแอลป์

มินามิแอลป์  เป็นเทศบาลนครที่ตั้งอยู่ทางทิศตะวันตกของจังหวัดยามานาชิ ประเทศญี่ปุ่น พื้นที่กว่าสามในสี่ตั้งอยู่ในเขตภูเขา และมีบางส่วนตั้งอยู่ในอุทยานแห่งชาติมินามิแอลป์ มินามิแอลป์ก่อตั้งเป็นเทศบาลนครเมื่อ ค.ศ. 2003 โดยการผนวก 4 เมืองกับ 2 หมู่บ้าน ชื่อของเมืองนี้ตั้งขึ้นตามผลการลงคะแนนชื่อเมืองหลาย ๆ ชื่อที่ถูกส่งเข้าประกวด
กรมการสื่อสารและเทคโนโลยีสารสนเทศทหารเรือ

กรมการสื่อสารและเทคโนโลยีสารสนเทศทหารเรือ (อักษรย่อ: สสท.ทร.) หรือชื่อเดิม กรมสื่อสารทหารเรือ (อักษรย่อ: สส.ทร.) เป็นส่วนราชการของกองทัพเรือไทย ซึ่งดำเนินการเกี่ยวกับการสื่อสารและเทคโนโลยีสารสนเทศ โดยมีเจ้ากรมคนปัจจุบัน (1 ตุลาคม พ.ศ. 2567) ได้แก่ เจ้ากรมคนปัจจุบันได้แก่ พลเรือโท วรัญ เกษร
รองเจ้ากรมการสื่อสารและเทคโนโลยีสารสนเทศทหารเรือ ได้แก่ พลเรือตรี บุญรัตน์ กิตติโชติพาณิชย์ 
ประวัติ.
กรมการสื่อสารและเทคโนโลยีสารสนเทศทหารเรือ ถือกำเนิดพร้อมกับการก่อตั้งกรมเสนาธิการทหารเรือ ในฐานะแผนกหนึ่งของกรมเสนาธิการทหารเรือ ในชื่อ "แผนกอาณัติสัญญาณ" โดยมีหน่วยงานในสังกัด 3 หน่วย ได้แก่ สถานีวิทยุโทรเลขทหารเรือกรุงเทพ, สถานีวิทยุโทรเลขทหารเรือสงขลา และสถานีวิทยุโทรเลขในเรือหลวง
ซึ่งสถานีวิทยุของแผนกอาณัติสัญญาณได้เปิดการติดต่อสื่อสารทางวิทยุครั้งแรกในวันที่ 13 มกราคม พ.ศ. 2456 โดยพระบาทสมเด็จพระมงกุฎเกล้าเจ้าอยู่หัว ทรงพระกรุณากระทำพิธีเปิดสถานีวิทยุโทรเลขทหารเรือเป็นแห่งแรกในประเทศไทย ณ ตำบลศาลาแดง พระนคร ซึ่งมีสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ รับพระราชโทรเลขฉบับปฐมฤกษ์ ที่สถานีวิทยุทหารเรือสงขลา
กรมการสื่อสารและเทคโนโลยีสารสนเทศทหารเรือ จึงถือเอาวันที่ 13 มกราคม ของทุกปี เป็นวันคล้ายวันสถาปนา
สำหรับวันที่ 1 มกราคม พ.ศ. 2496 การสื่อสารราชนาวีได้ถือกำเนิดใหม่ในชื่อ "กองสื่อสาร" ซึ่งขึ้นกับกรมยุทธการทหารเรือ โดยในช่วงประมาณกลางปีดังกล่าวได้ย้ายจากพระราชวังเดิม ไปอยู่ที่ป้อมพระจุลจอมเกล้า
ครั้นเมื่อวันที่ 1 มกราคม พ.ศ. 2498 ได้มีพระราชกฤษฎีกา ให้กองสื่อสารเปลี่ยนชื่อเป็น "กรมสื่อสารทหารเรือ" และในวันที่ 1 มกราคม พ.ศ. 2501 ก็ได้ย้ายมาอยู่พระราชวังเดิมชั้นใน พร้อมจัดตั้งส่วนราชการใหม่ โดยจัดเป็นกรมในส่วนบัญชาการของกองทัพเรือ
กระทั่งปี พ.ศ. 2552 กองทัพเรือไทยได้ปรับปรุงโครงสร้างกองทัพ โดยได้ทำการเปลี่ยนกรมสื่อสารทหารเรือ มาเป็น "กรมการสื่อสารและเทคโนโลยีสารสนเทศทหารเรือ"
การศึกษาดูงาน.
ตั้งแต่อดีต กรมสื่อสารทหารเรือได้จัดส่งบุคลากรไปศึกษาดูงานในต่างประเทศ เพื่อกลับมาพัฒนาระบบของทหารเรือให้มีประสิทธิภาพ รวมถึงปี พ.ศ. 2555 คณะข้าราชการจากกรมการสื่อสารและเทคโนโลยีสารสนเทศทหารเรือ ได้เดินทางไปศึกษาดูงานที่กระทรวงเทคโนโลยีสารสนเทศและการสื่อสาร ส่วนในปี พ.ศ. 2561 กรมการสื่อสารและเทคโนโลยีสารสนเทศทหารเรือ ก็ได้ให้การต้อนรับคณะกรรมาธิการการวิทยาศาสตร์ เทคโนโลยี สารสนเทศ และการสื่อสารมวลชน สภานิติบัญญัติแห่งชาติ ที่เดินทางมาศึกษาดูงาน
สิ่งสืบทอด.
กรมการสื่อสารและเทคโนโลยีสารสนเทศทหารเรือ ยังได้นำเสนอแนวทางการรักษาความปลอดภัย ด้านการสื่อสารและสารสนเทศ แก่หน่วยต่าง ๆ ของกองทัพเรือ รวมถึงพัฒนาบุคลากรทางการทหารให้มีความเชี่ยวชาญด้านไซเบอร์ ทั้งเชิงรับและเชิงรุก
กิจกรรมเพื่อสังคม.
เดือนธันวาคม พ.ศ. 2559 กรมการสื่อสารและเทคโนโลยีสารสนเทศทหารเรือ ได้มีส่วนช่วยผู้ประสบภัยหนาวอย่างรุนแรง ในบริเวณชายแดนภาคเหนือ และภาคตะวันออกเฉียงเหนือ ด้วยการมอบผ้าห่มกันหนาว ซึ่งได้รับการสนับสนุนจากบริษัท แอดวานซ์ อินโฟ เซอร์วิส จำกัด (มหาชน)
อิงฟ้า เกตุคำ

อิงฟ้า เกตุคำ ชื่อเล่น ฟ้า (เกิดเมื่อวันที่ 14 เมษายน พ.ศ. 2538) เกิดที่จังหวัดขอนแก่นเป็นนักแสดงและศิลปินชาวไทยสังกัดช่อง 7 เอชดี เป็นที่รู้จักกันในบทบาท นิชา จากละครเรื่อง "ถิ่นผู้ดี" ประกบคู่กับอั๋น ชยพล บุนนาค เป็นครั้งแรกต่อมาเขารับงานละครเรื่อยมา
ประวัติ.
อิงฟ้า เกตุคำ (ชื่อเล่น ฟ้า) เกิดเมื่อวันที่ 14 เมษายน พ.ศ. 2538 เป็นนักแสดงและศิลปินชาวไทย ส่วนบิดาและมารดาเป็นคนเชื้อสายไทยและสัญชาติไทยนับถือศาสนาพุทธเกิดที่จังหวัดขอนแก่น ประเทศไทย
การศึกษา.
อิงฟ้าจบจากมัธยมโรงเรียนสวนกุหลาบวิทยาลัย นนทบุรีและปัจจุบันเขากำลังศึกษาต่อระดับปริญญาตรีมหาวิทยาลัยหอการค้าไทย
การทำงาน.
เขาเริ่มเขาสู่วงการบันเทิงจากเวทีการประกวด Gopsis girl ได้รับรางวัลรองชนะอันดับ 3 ต่อมาได้ หลังจากนั้นเริ่มก้าวเข้าสู่ประกวดเวทีเดอะสตาร์ ค้นฟ้าคว้าดาว ปี 11 หนึ่งในผู้ผ่านเข้ารอบ 25 คนสุดท้ายภายหลังเขามีผลงานภาพยนตร์เรื่อง "แหยมยโสธร 3" ซึ่งที่รู้จักกันในบทบาท รำพัน ประกบคู่กับบิ๊กเอ็ม ลิขิต บุตรพรม เป็นครั้งแรกปัจจุบันเขาได้ลงนามสัญญาในฐานะนักแสดงสถานีโทรทัศน์สีกองทัพบกช่อง 7 มีผลงานละคร เช่น "ถิ่นผู้ดี", "สายโลหิต", "สารวัตรใหญ่" และ "พชรมนตรา" เป็นต้นเขาเป็นแสดงรุ่นใหม่และยังรับงานละครเรื่อยมา
ทาดูเคปา

ทาดูเคปา, ในภาษาเฮอร์เรียนเรียกว่า ทาดู-เฮปา พระองค์เป็นพระราชธิดาของธัชรัตตา กษัติย์แห่งไมตานนี (ปกครองระว่าง 1382 - 1342 ปีก่อนคริสตกาล) กับพระมเหสีจูนิ และเป็นพระราชนัดดาของกษัตริย์อาร์ตาซูมารา พระนางจิลูเคปามีศักดิ์เป็นพระปิตุจฉาของพระองค์ซึ่งทรงอภิเษกสมรสกับฟาโรห์อเมนโฮเทปที่ 3 ในปีที่ 10 แห่งการครองราชย์ พระองค์ทรงอภิเษกสมรสกับฟาโรห์อเมนโฮเทปที่ 3 ในอีกสองทศวรรษต่อมา
การอภิเษกสมรสกับฟาโรห์อเมนโฮเทปที่สาม.
มีข้อมูลค่อนข้างน้อยที่สามารถทราบถึงที่มาเจ้าหญิงไมตานนีพระองค์นี้ โดยสันนิษฐานว่าพระองค์ประสูติเมื่อปีที่ 21 แห่งการครองราชย์ของฟาโรห์อเมนโฮเทปที่ 3 (เมื่อ 1366 ปีก่อนคริสตกาล) ประมาณสิบห้าปีต่อมา กษัตริย์ธัชรัตตา พระบิดา องพระองค์ทรงส่งพระองค์ไปอภิเษกสมรสกับฟาโรห์อเมนโฮเทปที่ 3 ในปีที่ 36 แห่งการครองราชย์ (ราว 1352 ปีก่อนคริสตกาล) เพื่อผูกสัมพันธไมตรีต่อทั้งสองอาณาจักร พระองค์ปรากฏอยู่ในบันทึกแห่งอาร์มานาของกษัตริย์ธัชรัตตาเมื่อ 1350 - 1340 ปีก่อนคริสตกาล กษัตริย์ธัชรัตตาได้ส่งคำขอให้พระราชธิดาของพระองค์ได้เป็นสมเด็จพระราชินี ถึงแม้ว่าตำแหน่งนี้เป็นของพระนางติเยก็ตาม ของกำนัลของกษํตริย์ธัชรัตตาประกอบไปด้วย ม้าจำนวนหนึ่งคู่ รถม้าศึกชุบทองคำพร้อมฝังอัญมณีมีค่า ครอกหามสำหรับอูฐตกแต่งด้วยทองคำและหินมีค่า ผ้าทอเสื้อและเครื่องประดับ อาทิ กำไลข้อมือ กำไลแขนและอื่นๆ อานม้า แต่ในทางกลับกันฟาโรห์อเมนโฮเทปที่ 3 ไม่เคยส่งรูปสลักทองคำที่พระองค์เสนอและภายหลังจากการสิ้นพระชนม์ของพระองค์ กษัตริย์ธัชรัตตาได้สาส์นร้องขอเกี่ยวกับปัญหาการแลกเปลี่ยน
การอภิเษกสมรสกับฟาโรห์อเคนาเตน.
ฟาโรห์อเมนโฮเทปที่ 3 ทรงสิ้นพระชนม์ลงได้ไม่นานหลังจากพระองค์เสด็จมาถึงอียิปต์ และในที่สุดพระองค์ก็ทรงอภิเษกสมรสกับฟาโรห์อเมนโฮเทปที่ 4 (อเคนาเตน) พระราชโอรสในฟาโรห์อเมนโฮเทปที่ 3 
ความเกี่ยวข้องกับคิยาหรือเนเฟอร์ติติ.
นักวิชาการบางคนระบุว่า พระนางทาดูเคปาและพระนางคิยา พระมเหสีในฟาโรห์อเคนาเตน มีเรื่องราวเกี่ยวกับพระนางคิยา ซึ่งอาจจะเป็นที่มาของเรื่องราวในช่วงอาณาจักรใหม่ที่เรียกว่า นิทานสองพี่น้อง นิทานนี้ได้เล่าเรื่องราวของฟาโรห์ตกหลุมรักหญิงสาวชาวต่างชาติที่สวยงามหลังจากดมผมของเธอ ถ้าพระนางทาดูเคปาซึ่งต่อมาเป็นที่รู้จักในพระนามว่า คิยา พระองค์ก็จะมีชีวิตอยู่ที่อาร์มานาที่ซึ่งมีภาพกับฟาโรห์และพระราชธิดาอย่างน้อยหนึ่งพระองค์
และนักวิชการบางส่วนอื่น ๆ เช่น แพทรี่, ไดรโอตันและแวนเดียร์ สันนิษฐานว่าพระนางทาดูเคปาได้รับพระนามใหม่หลังจากสถาปนาเป็นพระมเหสีในฟาโรห์อเคนาเตน และจะต้องเป็นไปได้ว่าจะป็นพระนางเนเฟอร์ติติที่มีชื่อเสียง สันนิษฐานนี้แสดงให้เห็นว่าพระนามของเนเฟอร์ติติที่แปลว่า "สิ่งสวยงามที่ได้มา" หมายถึงที่มาของเนเฟอร์ติติว่าเป็นพระนางทาดูเคปา
มาแตอุช มอราวีแยตสกี

มาแตอุช ยากุป มอราวีแยตสกี (เกิดวันที่ 20 มิถุนายน พ.ศ. 2511) เป็นนักการเมือง นักประวัติศาสตร์ และนักเศรษฐศาสตร์ชาวโปแลนด์ เขาดำรงตำแหน่งนายกรัฐมนตรีโปแลนด์คนที่ 17 และคนปัจจุบันมาตั้งแต่ พ.ศ. 2560
สุกวิณ แก้วพิกุล

สุกวิณ แก้วพิกุล ชื่อเล่น อาร์ม เกิดวันที่ 5 กันยายน พ.ศ. 2535 เป็นนักแสดงชาวไทย 
อาร์มจบการศึกษาในระดับประะถมศึกษาที่ โรงเรียนพระแม่มารีประจวบคีรีขันธ์ จังหวัดประจวบคีรีขันธ์ จบชั้นมัธยมศึกษาที่ โรงเรียนประจวบวิทยาลัย จังหวัดประจวบคีรีขันธ์ สำเร็จการศึกษาระดับปริญญาตรี มหาวิทยาลัยรังสิต คณะบริหารธุรกิจ สาขาการจัดการธุรกิจค้าปลีก 
สนใจงานด้านวงการบันเทิง แต่อายุ 15–16 ปี แรงบันดาลใจมาจากเพื่อนของพี่ชายไปประกวดดัชชี่บอย จึงเดินทางมาศึกษาที่กรุงเทพ ได้เข้าประกวดเดอะสตาร์ปีที่ 9 แต่ตกรอบ จากนั้นได้เซ็นสัญญาเป็นนักแสดงฝึกหัด จากนั้นได้มีโอกาสเป็นดีเจฝึกหัดนาน 2 ปี จึงได้มาแสดงละครเรื่องแรกคือ "นายร้อยสอยดาว" และเรื่องต่อมา "ฝายน้ำใจ" และ "กล่อมรัก" ทางช่อง 5 ซึ่งถือเป็นการรับบทพระเอกครั้งแรก รับบทเป็น ผู้การหมึกสมอ ในละครเรื่องนี้ยังต้องแสดงฉากบู๊ด้วย
พัชร์สิตา อธิอนันตศักดิ์

พัชร์สิตา อธิอนันตศักดิ์ (เกิด 27 กันยายน พ.ศ. 2536) ชื่อเล่น เกรซ เป็นนางแบบและนักแสดงชาวไทยเชื้อสายอินเดีย เริ่มเข้าสู่วงการบันเทิงจากการลงนามสัญญาในฐานะนักแสดงสังกัดสถานีวิทยุโทรทัศน์ไทยทีวีสีช่อง 3 และ ทีวีซีน ในปี พ.ศ. 2555 มีผลงานละครเรื่องแรกได้แก่ สะใภ้พญายม, หงส์สะบัดลาย และ ลูกทาส เป็นต้น เธอเริ่มถ่ายแบบและโฆษณาต่าง ๆ และร่วมแสดงมิวสิกวิดีโอชิ้นแรกเพลง "รู้ทั้งรู้" ของศักดิ์สิทธิ์ เวชสุภาพร ภายหลังเธอสิ้นสุดสัญญาในฐานะนักแสดงสังกัดสถานีวิทยุโทรทัศน์ไทยทีวีสีช่อง 3 และ ทีวีซีน ในปี พ.ศ. 2559 ต่อมาเธอได้ลงนามสัญญาในฐานะนักแสดงสังกัดสถานีโทรทัศน์สีกองทัพบกช่อง 7 ในปี พ.ศ. 2560 เป็นนางเอกละครเรื่องแรกคือ เล่ห์รักยาใจ แสดงคู่กับ พีรวัศ กุลนันท์วัฒน์
ประวัติ.
พัชร์สิตา อธิอนันตศักดิ์ (ชื่อเล่น เกรซ) เกิดเมื่อวันที่ 27 กันยายน พ.ศ. 2536เป็นนางแบบและนักแสดงชาวไทยเกิดที่โรงพยาบาลวชิรพยาบาลในครอบครัวมีบิดาเป็นคนเชื้อสายอินเดียและมารดาเป็นคนไทยในกรุงเทพมหานคร
ชีวิตส่วนตัว กำลังคบหาดูใจกับ อ้น - อัครวัฒน์ จุมพลวิวัฒน์ นักแสดงช่อง 7HD 
การศึกษา.
พัชร์สิตา เข้าศึกษาระดับประถมศึกษาที่โรงเรียนเซนต์หลุยส์ศึกษา ระดับชั้นประถมศึกษา 3-ประถมศึกษาชั้นปีที่ 6 ภายหลังเธอเข้าศึกษาต่อที่โรงเรียนพระหฤทัยคอนแวนต์ ระดับชั้นมัธยมศึกษาปีที่ 1-3 จบการศึกษามัธยมต้นและเข้าศึกษาต่อมัธยมปลายที่ โรงเรียนอัสสัมชัญสมุทรปราการ ระดับชั้นมัธยมศึกษาปีที่ 4-6 (หลักสูตรวิทย์-คณิต) จบการศึกษาระดับปริญญาตรี คณะมนุษย์ศาสตร์และการจัดการการท่องเที่ยว สาขาภาษาอังกฤษเพื่อธุรกิจ (อินเตอร์) มหาวิทยาลัยกรุงเทพ
การทำงาน.
เริ่มเข้าวงการบันเทิงเขาได้ลงนามสัญญาในฐานะนักแสดงสังกัดสถานีวิทยุโทรทัศน์ไทยทีวีสีช่อง 3และทีวีซีน ในปี พ.ศ. 2555
มีผลงานละครเรื่องแรก ได้แก่ "สะใภ้พญายม", "หงส์สะบัดลาย" และ "ลูกทาส" เป็นต้นเธอเริ่มถ่ายแบบและโฆษณาต่าง ๆ และร่วมแสดงมิวสิกวิดีโอชิ้นแรกเพลง "รู้ทั้งรู้" ของศักดิ์สิทธิ์ เวชสุภาพร ภายหลังเธอสิ้นสุดสัญญาในฐานะนักแสดงสังกัดสถานีวิทยุโทรทัศน์ไทยทีวีสีช่อง 3และทีวีซีนในปี พ.ศ. 2559 ต่อมาเธอได้ลงนามสัญญาในฐานะนักแสดงสังกัดช่อง 7 เอชดี ในปี พ.ศ. 2560 เป็นนางเอกละครเรื่องแรกคือ "เล่ห์รักยาใจ" มีผลงานอีกมากมายและรับงานละครเรื่อยมาล่าสุด ในปี พ.ศ. 2562 ละคร "หลงเงาจันทร์" ในบทบาท เขมจิราซึ่งเป็นที่รู้จักกันและพลิกบทบาทร้ายครั้งแรกมีผู้ติดตามให้การตอบรับเป็นอย่างดีขณะที่ละครออกอากาศตอนแรกและเป็นละครที่ให้ข้อคิดเกี่ยวกับสะท้อนสังคมในครอบครัวขณะที่ละครกำลังออกอากาศทีมงานผู้จัดละครและทีมงานนักแสดงที่ถ่ายทอดบทบาทตัวละครนั้น ๆ จากจุดเริ่มต้นและจุดจบและมีแฟนละครให้การตอบรับกันอย่างมากขณะอยู่ในช่วงถึงตอนออกอากาศครั้งสุดท้ายภายหลังเรตติ้งสูงสุด 7.2 ทำให้ละครเรื่องนี้ประสบความสำเร็จไปด้วยดี
ผลงาน.
ผลงานเพลง.
- 2561 เพลง what’s up หมอ - กิ่ง เหมือนแพร feat. เกรซ พัชร์สิตา
-2561 เพลง รักเธอตั้งแต่เมื่อไหร่ -แมค af6 feat. เกรซ พัชร์สิตา
อุลลิมเอนเตอร์เทนเมนต์

อุลลิมเอนเตอร์เทนเมนต์  เป็นบริษัเฟส http
ประวัติ.
ในเดือนสิงหาคม ค.ศ. 2013 อุลลิมเอนเตอร์เทนเมนต์ควบรวมกับเอสเอ็มคัลเจอร์แอนด์คอนเทนส์ ซึ่งเป็นบริษัทในเครือของเอสเอ็มเอนเตอร์เทนเมนต์ เพื่อก่อตั้ง "อุลลิมเลเบิล" ซึ่งเป็นค่ายเพลงอิสระที่เพลงของพวกเขาจะแตกต่างจากเอสเอ็มเอนเตอร์เทนเมนต์ ที่มีรูปแบบดนตรีของตัวเองและกลุ่มศิลปินที่คัดเลือกเอง
เมื่อวันที่ 21 มีนาคม ค.ศ. 2016 เอสเอ็มคัลเจอร์แอนด์คอนเทนส์ ตัดสินใจแยกธุรกิจเนื้อหาวิดีโอออกจากธุรกิจเนื้อหาเพลง จึงก่อตั้งอุลลิมเอนเตอร์เทนเมนต์ขึ้นมาเพื่อจัดการธุรกิจเพลง โดยมีเอสเอ็นคัลเจอร์แอนด์คอนเทนส์เป็นผู้ถือหุ้นทั้งหมดของบริษัท ซึ่งมีผลบังคับใช้ในวันที่ 8 มิถุนายน ค.ศ. 2016
ศิลปิน.
<templatestyles src="Col-begin/styles.css"/>
ช็องฮา

คิม ชัน-มี (เกิด 9 กุมภาพันธ์ ค.ศ. 1996) หรือชื่อในการแสดงว่า ช็องฮา (청하) เป็นนักร้อง, นักเต้น, นักออกแบบท่าเต้น และนักแต่งเพลงชาวเกาหลีใต้ รู้จักกันในฐานะอดีตสมาชิกไอโอไอ จากการเข้าแข่งขันพรอดิวซ์ 101 และได้รับอันดับที่สี่หลังจบการแข่งขัน
ประวัติ.
ชีวิตช่วงแรก.
ช็องฮาเกิดเมื่อวันที่ 9 กุมภาพันธ์ ค.ศ. 1996 ที่โซล ประเทศเกาหลีใต้ และใช้ชีวิตอยู่ที่ปูซาน ในขณะที่เธออายุ 7 ปีช็องฮาเคยอาศัยอยู่ที่เมืองแดลลัส รัฐเท็กซัส ประเทศสหรัฐอเมริกาโดยใช้ชื่อว่า แอนนี คิม หลังจากนั้น 8 ปีช็องฮาได้กลับมายังประเทศเกาหลีใต้เพื่อที่จะทำตามความฝันคือการเป็นนักร้อง และจบการศึกษาจากมหาวิทยาลัยเซจงด้านการเต้น นอกจากนี้เธอยังสามารถพูดภาษาอังกฤษได้ในระดับหนึ่ง
ช็องฮาเลือกที่จะออดิชันกับค่ายวายจีเอนเตอร์เทนเมนต์และเข้ามาเป็นเด็กฝึกหัดค่ายเจวายพีเอนเตอร์เทนเมนต์ในขณะที่ยังเป็นนักศึกษาระดับวิทยาลัย เธอเปิดเผยว่าเธอเกือบจะเลิกเรียนเต้นในบางช่วงเวลาเนื่องจากปัญหาด้านการเงิน โดยช็องฮาได้ใช้เวลาในการเป็นเด็กฝึกหัดเพื่อเป็นไอดอลทั้งหมด 7 ปี
2016–ปัจจุบัน: การเปิดตัวในฐานะสมาชิกไอโอไอ และการเป็นศิลปินเดี่ยว.
ในปีค.ศ. 2012 ช็องฮาได้ผ่านการออดิชันจากค่ายเจวายพีในอันดับที่ 3 และได้เข้ามาเป็นเด็กฝึกหัดในค่ายเป็นระยะเวลา 3 ปีแต่ถูกคัดออกเนื่องจากยังไม่มีความสามารถมากพอ เมื่อออกจากค่ายเจวายพีช็องฮาได้ทำงานพาร์ทไทม์มากมายก่อนจะย้ายไปยังต้นสังกัดใหม่ เมื่ออายุ 20 ปีช็องฮาได้พบกับค่ายเอ็มเอ็นเอชเอนเตอร์เทนเมนต์ซึ่งเป็นต้นสังกัดปัจจุบันของเธอโดยบังเอิญในขณะที่เธอกำลังจะหมดหวัง จากนั้นเธอก็ได้เข้าร่วมแข่งขันในรายการพรอดิวซ์ 101 และเมื่อวันที่ 4 พฤษภาคม ค.ศ. 2016 ช็องฮาได้ถูกเปิดตัวในฐานะสมาชิกของเกิร์ลกรุปไอโอไอโดยมีตำแหน่งเป็นนักเต้นหลักและนักร้องนำ
หลังจากสิ้นสุดกิจกรรมการเป็นสมาชิกไอโอไอเมื่อวันที่ 31 มกราคม ค.ศ. 2017 แล้วช็องฮาได้กลับมายังต้นสังกัดเพื่อเตรียมเดบิวต์เป็นศิลปินเดี่ยวซึ่งทางค่ายได้ปล่อยตัวอย่างซิงเกิลอัลบั้มออกมาเมื่อวันที่ 21 เมษายน ค.ศ. 2017 และในวันที่ 7 มิถุนายน ค.ศ. 2017 ช็องฮาได้เปิดตัวเป็นศิลปินเดี่ยวอย่างเป็นทางการพร้อมมินิอัลบั้ม "'Hands On Me"'
เซเรียซี

เซเรียซี  เป็นลีกฟุตบอลอันดับ 3 ของอิตาลี ก่อตั้งขึ้นเมื่อปี 1935
จนในปี 1978 ได้มีการเปลี่ยนชื่อลีกเป็น เซเรียซี 1 และ 2 พร้อมกับแบ่งเป็น 2 ลีกซึ่งแต่ละลีกจะมีจำนวนทีมทั้งสิ้น 18 ทีม
สิน ศรีสมุทร

สิน ศรีสมุทร หรือ ซีน ซีซามุต ("สุีน สุีสามุต"; 23 สิงหาคม พ.ศ. 2475 — 18 มิถุนายน พ.ศ. 2519) เป็นนักดนตรีชาวเขมรที่โด่งดังในช่วงยุคทศวรรษ 1950 จนถึง 1970 และได้รับการขนานนามว่าเป็น "ราชาเพลงเขมร" เขากับรส สิริสุทธา, แปน รอน, เมา สาเรต เป็นหนึ่งในผู้บุกเบิกดนตรีร็อกแบบกัมพูชาขึ้น โดยการผสานกันระหว่างดนตรีเขมรพื้นบ้าน ผสมผสานกับริทึมแอนด์บลูส์ และร็อกแอนด์โรล สินเสียชีวิตในช่วงการปกครองของเขมรแดง
ประวัติ.
สิน ศรีสมุทรเกิดที่จังหวัดสตึงแตรง เป็นบุตรของซีน เลียง  บิดา กับเซ็บ บุนเล็ย  มารดา ซึ่งทั้งสองเป็นชาวลาว หลักฐานส่วนใหญ่ให้ข้อมูลว่าเขาเกิดใน พ.ศ. 2478 บางแห่งก็ว่าเกิดใน พ.ศ. 2475 หรือ 2476 บิดาของเขารับราชการเป็นทหารในยุคอาณานิคม และดำรงตำแหน่งเป็นผู้คุมเรือนจำในพระตะบอง ต่อมาบิดาเสียชีวิต มารดาก็สมรสใหม่
เขาเรียนรู้ดนตรีเครื่องสายเมื่ออายุได้ 6-7 ขวบ และแสดงทักษะการร้องได้ดีเป็นที่ประจักษ์ ด้วยเหตุนี้เขาจึงปรากฏตัวในการแสดงดนตรีของโรงเรียนอยู่เสมอ ครั้นจบการศึกษาระดับประถมศึกษาเมื่ออายุได้ 16 ปี สินจึงย้ายไปเรียนแพทย์ที่พนมเปญเพื่อตบตาพ่อแม่ เพราะแท้จริงแล้วเขาต้องการสานฝันการเป็นนักดนตรี ช่วงเวลานี้เขาเริ่มแต่งเพลงของตัวเอง สินสำเร็จการศึกษาจากโรงเรียนแพทย์เมื่อ พ.ศ. 2496 ซึ่งตรงกับช่วงเวลาที่กัมพูชาเป็นเอกราชจากฝรั่งเศส เบื้องต้นสินเข้าทำงานเป็นบุรุษพยาบาลในโรงพยาบาลพนมเปญ แต่ไม่นานจากนั้นเขาถูกจ้างให้เป็นนักร้องประจำสถานีวิทยุแห่งชาติกัมพูชา และช่วงเวลานี้เขาสมรสกับลูกพี่ลูกน้องของตัวเองชื่อ แก้ว ทองอยู่ (Keo Thorng Gnu) อันเป็นการสมรสแบบคลุมถุงชน ทั้งสองมีบุตรด้วยกันสี่คน
ระหว่างที่เขาทำงานอยู่ในสถานีวิทยุแห่งชาติกัมพูชา พระนางสีสุวัตถิ์ กุสุมะ พระราชชนนีของพระบาทสมเด็จพระนโรดม สีหนุ ทรงรับสินไว้ในพระอุปถัมภ์ และเชิญสินเข้าร่วมวงเพลงพระราชทรัพย์ ซึ่งเป็นวงดนตรีในพระราชสำนักส่วนพระองค์สำหรับจัดแสดงในงานเลี้ยงรับรองประมุขแห่งรัฐและงานอื่น ๆ ของรัฐบาล นอกจากนี้เพลงที่เขาแต่งและร้องเองได้รับความนิยมยิ่ง กลางคริสต์ทศวรรษที่ 1950 เพลง "วียูลงซเนฮา"  ที่แต่งโดยสิน ศรีสมุทร เรียบเรียงโดยฮัส ซาลัน (Hass Salan) นักไวโอลิน ทำให้สินกลายเป็นดาวจรัสแสงดวงหนึ่งของวงการเพลงกัมพูชา
อี อู-จ็อง

<table class="infobox" style="width: 22em"></table>
อี อู-จ็อง (เกาหลี: ; ฮันจา: ; อาร์อาร์: "Yi Wujeong"; เกิดเมื่อวันที่ 1 สิงหาคม ค.ศ. 1923 – เสียชีวิตเมื่อวันที่ 30 พฤษภาคม ค.ศ. 2002) เป็นนักการเมือง นักคตินิยมสิทธิสตรี และนักกิจกรรมเพื่อสิทธิแรงงานชาวเกาหลีใต้ ซึ่งเป็นนักเคลื่อนไหวทางการเมืองเพื่อสิทธิสตรีและต่อต้านลัทธิโฮจู ตั้งแต่ช่วงคริสตทศวรรษที่ 1950 จนถึงคริสตทศวรรษที่ 1980 นอกจากนี้ อี อู-จ็อง ยังเป็นสมาชิกสภานิติบัญญัติแห่งชาติชุดที่ 14 และเป็นผู้นำกลุ่มนักเคลื่อนไหวเพื่อสิทธิสตรีหัวรุนแรง
เปนโดร

เปนโดร  เป็นหมู่บ้านชาวเคิร์ดในเคอร์ดิสถานอิรัก ตั้งอยู่ในจังหวัดอัรบีล ซึ่งใกล้กับชายแดนตุรกี และตั้งอยู่ห่างจากบาร์ซานไปทางทิศเหนือประมาณ 15–18 กิโลเมตร มีประชากรจำนวนกว่า 2,540 คน
รสรินล่าแวมไพร์

รสรินล่าแวมไพร์ (Bangkok vampire) เป็นละครโทรทัศน์ไทย แนว แฟนตาซี--ลึกลับ-สอบสวน สร้างจากบทประพันธ์ของ แ นำมาสร้างเป็นละครโทรทัศน์ทางMONO29 ในปี 2562 ผลิตละครโดย MONO ORIGINALS, MONO PICTURES, WELL DONE STUDIO โดยผู้จัด ส กำกับการแสดงโดย ทรงศักดิ์ มงคลทอง นำแสดงโดย อภิญญา สกุลเจริญสุข , พิชญะ นิธิไพศาลกุล , อนุสรณ์ มณีเทศ , ภัทรวดี เหลาสา ออกอากาศทุกวันอาทิตย์ เวลา 16.00 - 18.00 น. เริ่มออกอากาศตอนแรกวันอาทิตย์ที่ 31 มีนาคม - 26 พฤษภาคม พ.ศ. 2562
เชสเตอร์ ดับเบิลยู. นิมิตซ์

จอมพลเรือ เชสเตอร์ วิลเลียม นิมิตซ์  เป็นนายทหารเรือชาวอเมริกัน มีบทบาทสำคัญในประวัติศาสตร์กองทัพเรือสหรัฐในสมัยสงครามโลกครั้งที่สองในตำแหน่งผู้บัญชาการทัพเรือภาคแปซิฟิก และผู้บัญชาการยุทธบริเวณมหาสมุทรแปซิฟิก
ชีวิตช่วงต้น.
เชสเตอร์ วิลเลียม นิมิตซ์ เกิดเมื่อวันที่ 24 กุมภาพันธ์ ค.ศ. 1885 ที่เฟรเดอริกส์เบิร์ก รัฐเทกซัส สหรัฐ ในครอบครัวเชื้อสายเยอรมัน บิดาของเขาเสียชีวิตก่อนที่เขาจะเกิด ทำให้เขาเติบโตขึ้นภายใต้การดูแลของมารดาและปู่ซึ่งเป็นทหารผ่านศึกฝ่ายสมาพันธรัฐในสงครามกลางเมืองสหรัฐ บรรยากาศครอบครัวที่เข้มงวดและยึดถือระเบียบวินัยเป็นพื้นฐานปลูกฝังความรับผิดชอบและความมุ่งมั่นในตัวเขา
เดิมทีนิมิตซ์ตั้งใจเข้าศึกษาที่โรงเรียนนายร้อยเวสต์พอยต์ แต่เมื่อไม่มีที่เหลือ เขาจึงสมัครเข้าโรงเรียนนายเรือสหรัฐ และสำเร็จการศึกษาในปี 1905 การบรรจุเข้าประจำการครั้งแรกทำให้เขาได้ประสบการณ์กับเรือผิวน้ำหลายประเภท ก่อนที่เขาจะตัดสินใจเข้าสู่สายงานเรือดำน้ำซึ่งในขณะนั้นยังถือเป็นสาขาใหม่และท้าทายอย่างยิ่ง ประสบการณ์ดังกล่าวทำให้นิมิตซ์มีความเชี่ยวชาญการเดินเรือดีเซล และในภายหลัง เขาเป็นแกนนำผลักดันให้กองทัพเรือสหรัฐเปลี่ยนผ่านจากเครื่องยนต์เบนซินไปสู่ดีเซล ด้วยเหตุผลทางเทคนิคและความปลอดภัย
สงครามโลกครั้งที่สอง.
หลังญี่ปุ่นโจมตีเพิร์ลฮาร์เบอร์ในเดือนธันวาคม 1941 ประธานาธิบดีแฟรงคลิน ดี. โรเซอเวลต์ มีคำสั่งให้พลเรือตรีนิมิตซ์รับตำแหน่งผู้บัญชาการทัพเรือแปซิฟิก โดยเขาถูกสั่งโยกย้ายเมื่อวันที่ 17 ธันวาคม และเข้ารับหน้าที่อย่างเป็นทางการบนดาดฟ้าเรือดำน้ำ USS Grayling ที่เพิร์ลฮาร์เบอร์ในวันที่ 31 ธันวาคม 1941 และได้เลื่อนยศเป็นพลเรือเอกในวันเดียวกัน เหตุเลือกเรือดำน้ำเป็นสถานที่เปลี่ยนผู้บังคับบัญชานับเป็นสัญลักษณ์ว่ากองเรือดำน้ำจะเป็นหัวหอกของการรุกคืนญี่ปุ่น
ในปี 1942 เขตสงครามแปซิฟิกได้รับการจัดใหม่แบ่งเป็นหลายยุทธบริเวณ และมอบอำนาจให้พลเรือเอกนิมิตซ์เป็นผู้บัญชาการใหญ่ยุทธบริเวณมหาสมุทรแปซิฟิก มีอำนาจบังคับบัญชากำลังรบทางบก ทางเรือ และทางอากาศในพื้นที่ดังกล่าว เขารับอำนาจอย่างเป็นทางการเมื่อ 8 พฤษภาคม 1942 ทําให้การบัญชาการของเขาครอบคลุมทั้งการป้องกันเชิงยุทธศาสตร์และการรุกเชิงปฏิบัติการในตอนกลางของแปซิฟิก
พลเรือเอกนิมิตซ์ใช้สไตล์การบัญชาการที่สุขุม มอบอำนาจให้ผู้ใต้บังคับบัญชาที่มีความสามารถเอาไว้ ขณะตนเองรักษาภาพรวมยุทธศาสตร์และการส่งกำลังบำรุงขนาดใหญ่ไว้ในมือ ผลลัพธ์ปรากฏชัดในยุทธนาวีมิดเวย์ (มิถุนายน 1942) ซึ่งพลิกดุลอำนาจทางทะเล ภายใต้อำนาจของนิมิตซ์ กองทัพเรือสหรัฐอาศัยการสนับสนุนทางอุตสาหกรรมและเทคนิค (เช่น การเติมเชื้อเพลิงกลางทะเล) เพื่อคงอำนาจกำลังรบห่างฐานทัพได้อย่างยาวนาน ซึ่งเป็นหัวใจเชิงระบบของชัยชนะในทะเลเปิด เขาได้รับยศจอมพลเรือในวันที่ 19 ธันวาคม 1944
ในพิธียอมจำนนของจักรวรรดิญี่ปุ่นเมื่อวันที่ 2 กันยายน 1945 จอมพลเรือนิมิตซ์เป็นผู้ลงนามแทนสหรัฐอเมริกาบนดาดฟ้าเรือประจัญบาน ยูเอสเอส มิสซูรี ณ อ่าวโตเกียว
หลังสงคราม.
จอมพลเรือเชสเตอร์ นิมิตซ์ ดำรงตำแหน่งผู้บัญชาการยุทธนาวีสหรัฐระหว่างปี 1945–1947 ดูแลการเลิกระดมสรรพกำลังและการจัดทัพเรือให้สอดรับยุคสงครามเย็นตอนต้น ทั้งยังสนับสนุนการพัฒนาเทคโนโลยีใหม่ ๆ เช่น อากาศยานไอพ่น และพลังงานนิวเคลียร์ในกองเรือดําน้ำ
จอมพลเรือนิมิตซ์ถึงแก่กรรมเมื่อวันที่ 20 กุมภาพันธ์ 1966 ชื่อของเขาได้รับเกียรติให้ตั้งเป็นเรือบรรทุกเครื่องบินชั้นนิมิตซ์ (CVN-68) ในเวลาต่อมา ซึ่งสะท้อนมรดกความคิดด้านเทคโนโลยีและองค์การของเขาในกองทัพเรือสมัยใหม่
บัณฑวิช ตระกูลพานิชย์

บัณฑวิช ตระกูลพานิชย์ (เกิด 8 พฤศจิกายน พ.ศ. 2533) ชื่อเล่น ซูกัส เป็นนักแสดง พิธีกร และศิลปินชาวไทย
ประวัติ.
บัณฑวิช ตระกูลพานิชย์ (ชื่อเล่น ซูกัส) (เกิดเมื่อวันที่ 8 พฤศจิกายน พ.ศ. 2533) เป็นนักแสดงและศิลปินชาวไทย มีบิดาและมารดาเป็นคนเชื้อสายไทยและสัญชาติไทยนับถือศาสนาพุทธเกิดที่จังหวัดนนทบุรี
การศึกษา.
เขาจบการศึกษามัธยมโรงเรียนราชวินิตบางเขน และสำเร็จการศึกษาปริญญาตรีคณะนิเทศศาสตร์มหาวิทยาลัยธุรกิจบัณฑิต
การทำงาน.
เขาเริ่มเข้าสู่วงการบันเทิงไทยมีผลงานและชื่อเสียงจากการเวทีการประกวดคลีนิคเคลียร์ ในปี 2550 ภายหลังเขามีผลงานถ่ายแบบนิตยสารอื่น ๆ รวมทั้งมิวสิกวิดีโอและโฆษณาต่อมาเขาได้ลงนามสัญญาเป็นในฐานะนักแสดงสังกัดบริษัท โพลีพลัส เอ็นเตอร์เทนเม้นท์ จำกัดเมื่อในปี 2552 มีผลงานละครเรื่องแรก "แจ๋วใจร้ายกับคุณชายเทวดา" เป็นที่รู้จักกันในบทบาท "เสือ"ภายหลังสิ้นสุดสัญญาลงเมื่อในปี 2555 ต่อมาเขาได้มีโอกาสฝึกงานการเป็นศิลปินที่ประเทศเกาหลีในเวลา
3 ปี เขาจึงตัดสินใจไปลงเรียนการแสดงที่สถาบันสอนเต้นและการแสดงที่ซอยทองหล่อ สถาบันของคนประเทศเกาหลีที่สถานีโทรทัศน์ sbsเป็นวงที่รวมเด็ก ๆ จากหลาย ๆ ประเทศภายหลังเขาจึงกลับมาประเทศไทยเมื่อในปี 2558 เขาได้ลงนามสัญญาในฐานะนักแสดงสังกัดสถานีโทรทัศน์สีกองทัพบกช่อง 7มีผลงานละครเช่น "จุมพิตพยัคฆ์สาว", "เจ้าบ่าวกลัวฝน", "สุดรักสุดดวงใจ", "รักกันมันแจ๋ว"และ "รักหวานบ้านวุ่น"
มี (เพลงเทย์เลอร์ สวิฟต์)

มี!  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยเบรนดอน ยูรี จากวงแพนิกแอตเดอะดิสโก ออกจำหน่ายเมื่อวันที่ 26 เมษายน 2019 เป็นซิงเกิลเปิดตัวของสตูโออัลบั้มที่เจ็ดของสวิฟต์ ซึ่งยังไม่ออกจำหน่าย "มี"เป็นเพลงแนวบับเบิลกัมป็อป ซึ่งสวิฟต์อธิบายว่าเกี่ยวกับ"การยอมรับความเป็นเอกลักษณ์ของตนเองและภูมิใจกับมันให้สุด ๆ" เธอกล่าวอีกว่า "กับเพลงป็อป เรามีความสามารถที่จะทำให้ทำนองเพลงติดหูผู้คน และฉันอยากให้เพลงนี้เป็นเพลงที่ทำให้พวกเขารู้สึกดีขึ้นกับตัวเอง ไม่ใช่แย่ลง" 
การประชาสัมพันธ์ออกจำหน่าย.
ในวันที่ 13 เมษายน 2019 เว็บไซต์ของสวิฟต์กลายเป็นตัวเลขที่นับเวลาถอยหลังไปสู่วันที่ 26 เมษายน ทำให้เกิดการคาดการณ์กันว่าสวิฟต์กำลังจะออกเพลงใหม่ วันที่ 25 เมษายน สื่อหลายเจ้าลงข่าวว่ามีจิตรกรรมฝาผนังรูปผีเสื้อขนาดใหญ่ในเมืองแนชวิลล์ รัฐเทนเนสซี วาดโดยศิลปินเคลซี มอนทากิว ซึ่งแฟนเพลงหลายคนคาดว่าเกี่ยวข้องกับการออกจำหน่ายเพลงที่กำลังจะมาถึง มีแฟนเพลงจำนวนกว่าร้อยคนไปรวมตัวกันหน้าจิตรกรรม ในขณะที่มอนทากิวเพิ่มตัวอักษรคำว่า "ME!" ลงไปบนจิตรกรรม โดยในตอนแรกมอนทากิวเข้าใจว่าเธอถูกจ้างให้วาดจิตรกรรมโดยเอบีซี อีเอสพีเอ็น และเอ็นเอฟแอลเพื่อโฆษณาการดราฟต์ผู้เล่นในปี 2019 ต่อมาสวิฟต์ได้ปรากฏตัวหน้าจิตรกรรมและเปิดเผยความจริงว่าเธอเป็นผู้ว่าจ้างงานจิตรกรรม เพื่อเป็นส่วนหนึ่งของการโปรโมทเพลงใหม่ และเธอจะให้ข้อมูลเพิ่มเติมในการสัมภาษณ์กับโรบิน โรเบิรตส์ ระหว่างการถ่ายทอดสดของการดราฟต์ผู้เล่นเอ็นเอฟแอลต่อไป ซึ่งในการสัมภาษณ์ สวิฟต์ยืนยันว่าจะมีการออกซิงเกิลและมิวสิกวิดีโอใหม่ตอนเที่ยงคืน และได้ให้ชื่อของเพลงพร้อมกับเปิดเผยว่าเบรนดอน ยูรี ร่วมร้องรับเชิญ
มิวสิกวิดีโอ.
มิวสิกวิดีโอของ"มี" เปิดตัวบนยูทูบเวลาเที่ยงคืนในเขตเวลาตะวันออก (11 นาฬิกาในประเทศไทย) วันที่ 26 เมษายน 2019 โดยเป็นวิดีโอแบบปฐมทัศน์สด ซึ่งสวิฟต์ได้เข้ามาตอบคำถามจากแฟนเพลงทางช่องแชทสดก่อนเพลงเริ่ม มิวสิกวิดีโอนี้ได้ทำลายสถิติจำนวนผู้ชมใน 24 ชั่วโมงแรกที่มากที่สุดบนวีโว และมีจำนวนผู้ชมใน 24 ชั่วโมงแรก มากเป็นอันดับ 3 จากวิดีโอยูทูบทั้งหมด นอกจากนี้ยังทำลายสถิติของวิดีโอบนวีโวที่จำนวนผู้ชมขึ้นสู่ 100 ล้านคนเร็วที่สุด ใน 79 ชั่วโมง
ชาร์ต.
<templatestyles src="Col-begin/styles.css"/>